title: Tiffany Hwang

text: Uransa aikana, Tiffany on julkaissut useita kappaleita televisiosarjoihin ja elokuviin. Hänen sooloihinsa kuuluvat kappaleet ”By Myself” draamaan "Princess ja Myung Go", ”Because It's You” televisiosarjaan "Love Rain", ja ”One Step Closer” televisiosarjaan "All About My Romance". Hän on laulanut duetot ”Oppa Nappa” ja ”It's Fantastic” yhdessä Jessican ja Seohyunin kanssa, ”A Girls, Meets Love” yhdessä K.Willin kanssa, ”Oh! My Love to You” yhdessä Sooyoungin ja The Bluen kanssa, ja ”Rise and Shine” yhdessä Kyuhyunin kanssa.


title: Tiffany Hwang

text: Vuosina 2007–2008, Tiffany juonsi televisio-ohjelmaa "Sonyeon Sonyeo Gayo Baekseo" yhdessä Kim Hyesungin kanssa. Vuonna 2009, hän juonsi MBC-kanavan ohjelmaa "Music Core" yhdessä Yurin kanssa. He jättivät ohjelman heinäkuussa 2010 keskittyäkseen Girls’ Generationin debyyttiin Japanissa, mutta palasivat takaisin lokakuussa 2011. Yuri kuitenkin jätti ohjelman uudestaan tammikuussa 2012, ja Tiffany alkoi juontaa ohjelmaa yhdessä Taeyeonin ja Seohyunin kanssa huhtikuuhun 2013 asti.


title: Tiffany Hwang

text: Tiffany on toiminut myös toisena juontajana useissa palkintogaaloissa, kuten "Korean Music Wave" vuosina 2009–2014. Hän sai Carmen Diazin roolin musikaalissa "Fame" loppuvuodesta 2011 alkuvuoteen 2012. Diaz on esittävien taiteiden opiskelija, joka unelmoi parrasvaloihin pääsystä. Tiffany esiintyi musikaalissa yhdessä Eunhyukin, Son Ho Youngin, Linan ja Kim Jung Mon kanssa.


title: Tiffany Hwang

text: Syyskuussa 2013, Tiffany osallistui SBS-kanavan televisio-ohjelmaan "Fashion King Korea" yhdessä Boran, Yoon Gunin, Lee Ji-hoonin, Kim Na Youngin, Lim Dong Wookin ja Choo Mi Rimin kanssa. Ohjelma ensiesitettiin 17. marraskuuta. Tiffany ja hänen parinsa putosivat kisasta 25. tammikuuta 2014, päätyen kolmannelle sijalle. Tiffanyn, Taeyeonin ja Seohyunin kahdeksanosainen dokumenttisarja "The TaeTiSeo" ensiesitettiin 26. elokuuta 2014. Sarja näytti lähikuvaa ja henkilökohtaista puolta heidän normaalista arjestaan.


title: Tiffany Hwang

text: Tiffany on nuorin kolmesta sisaruksesta. Hänen isosiskonsa opiskeli antropologiaa Berkeleyn yliopistossa. Tiffany ei usein viitannut perheasioissa äitiinsä uransa alkuvaiheessa. Vuonna 2009 hän kertoi julkisesti ensimmäistä kertaa, että hänen äitinsä oli kuollut kaksi vuotta ennen kuin hän aloitti harjoitteluaikansa SM Entertainmentissa.


title: Tiffany Hwang

text: Tiffany seurusteli 2PM-yhtyeen Nichkhunin kanssa vuosina 2014–2015.


Kirjeitä saksalaiselle prinsessalle fysiikasta ja filosofiasta () on Leonhard Eulerin kirja, joka koostuu hänen vuosina 1760–62 kirjoittamistaan Brandenburg-Schwedtin rajakreivin Friedrich Heinrichin tyttärelle "Friederike Charlotte von Brandenburg-Schwedtille" (1745-1808) osoitetuista kirjeistä. Euler oli tutustunut rajakreiviin Berliinissä ilmeisesti yhteisen musiikinharrastuksen johdosta. Kirjeissä, joita on kaikkiaan 234, käsitellään monipuolisesti, asiallisesti ja kansantajuisesti monenlaisia luonnontieteen ja matematiikan kysymyksiä. Kirjeet julkaistiin ensi kerran Pietarissa kolmena niteenä vuosina 1768-72. Sittemmin ne käännettiin monille kielille ja levisivät lukuisina painoksina. Eulerin teos on luonnontieteen popularisoinnin uranuurtajia.


title: Parvitulppaani

text: Parvitulppaani ("Tulipa tarda") on pieni keväisin kukkiva tulppaanilaji, jota viljellään koristekasvina. Se on kotoisin Kreetalta. Parvitulppaanin tyvilehdet ovat muodoltaan pitkät ja tasasoukat. Se kasvaa 15–25 senttimetriä korkeaksi. 2–3 senttimetrin kukkia on yhdestä viiteen kappaletta. Kukan värikkäät kehälehdet ovat keltavalkoiset.


title: Metsätulppaani

text: Metsätulppaani ("Tulipa sylvestris") on keltakukkainen tulppaanilaji, jota viljellään koristekasvina. Sitä tavataan luonnonvaraisena Etelä-Euroopassa. Metsätulppaani kasvaa 10–40 senttimetriä korkeaksi. Sillä on 2–3 sinivihreää suippoa tyvilehteä. Nuput ovat nuokkuvat ja kukat pystyt ja tuoksuvat, halkaisijaltaan 4–6 cm.


title: Hazrat Alin moskeija

text: Hazrat Alin moskeija eli Sininen moskeija on moskeija Pohjois-Afganistanissa Mazar-i-Sharifin kaupungin keskustassa. Sitä pidetään yhtenä šiiamuslimien tärkeimmistä pyhäköistä, sillä perimätiedon mukaan sinne on haudattu "yksi neljästä oikeaanjohdetuista kalifeista", Ali. Paikallinen mullah näki siitä unta 1100-luvulla, ja kun uni osoitettiin luotettavaksi, sulttaani Ahmed Sanjar rakennutti sille paikalle moskeijan ja kaupungin.


title: Hazrat Alin moskeija

text: Alkuperäisen moskeijan tuhosi Tšingis-kaani 1200-luvulla. Nykyisen moskeijan on rakennuttanut 1400-luvulla Husain Baiqara. On varsin todennäköistä, että Zarathustra on haudattu sinne jo aiemmin.


title: Luca Marin

text: Luca Marin (s. 9. huhtikuuta 1986 Vittoria, Italia) on italialainen sekauimari. Hän on erikoistunut 400 metrin sekauintiin ja on voittanut yhteensä viisi mitalia pitkän radan maailman- ja Euroopan-mestaruuskilpailuissa. Lyhyen radan EM-kilpailuissa 2006 Marin voitti kultaa löytyään maailmanennätyksen haltijan László Csehin. Marin osallistui Italian joukkueessa olympialaisiin 2004.


title: Filosofisia tutkielmia

text: Filosofisia tutkielmia on suomennettu kokoelma Gottfried Leibnizin teoksia. Teoksen ovat toimittaneet Tuomo Aho ja Markku Roinila ja sen on julkaissut Gaudeamus. Käännökset ovat latinan-, ranskan-, englannin- ja saksankielisistä alkuteksteistä.


title: Kabulin maakunta

text: Kabul on yksi Afganistanin 34 maakunnasta ("velayat"). Siellä on asukkaita noin 3,1 miljoonaa. Kabulin maakunnassa on Afganistanin pääkaupunki Kabul.


title: Kabulin maakunta

text: Maakunta jakautuu 15 alueeseen, joista yksi on pääkaupunki Kabul.


title: Kapisan maakunta

text: Kapisa (persiaksi: کاپيسا) on yksi Afganistanin 34 maakunnasta ("velayat"). Se sijaitsee maan koillisosassa. Sen keskuspaikka on Mahmud-i-Raqi. Maakunnan väkiluku on 397 160 (2010) ja sen pinta-ala on 1 842 km².


title: Kapisan maakunta

text: Kapisan rajanaapureita ovat maakunnat Panjshir pohjoisessa, Laghman idässä, Kabul etelässä ja Parvan lännessä.


title: Kapisan maakunta

text: Maakunta jakautuu yhdeksään alueeseen


title: Nicolas Marin

text: Nicolas Marin (s. 29. elokuuta 1980) on ranskalainen jalkapalloilija, joka pelaa keskikenttäpelaajana FC Sionissa.


title: Nicolas Marin

text: Marin aloitti uransa AJ Auxerressa ennen siirtymistään AS Saint-Étienneen. Saint-Étiennen jälkeen hän pelasi CS Sedan Ardennesissa, josta hän siirtyi FC Lorientin riveihin vuonna 2007. Riitauduttuaan managerinsa Christian Gourcuffin kanssa Marin lainattiin englantilaiseen Plymouth Argyleen kauden 2008–2009 alussa. Lainasopimus purettiin talvella ja loppukauden hän vietti lainalla SC Bastiassa. Kesällä 2009 Marin siirtyi sveitsiläiseen FC Sioniin.


title: Pyhän Benedictuksen luostarisääntö

text: Pyhän Benedictuksen luostarisääntö (myös "Pyhän Benedictuksen sääntö", ) on 500-luvulta peräisin oleva läntinen kristillinen luostarisääntö. Teos yhdistetään Benedictus Nursialaiseen, jolta ei ole säilynyt muita teoksia.


title: Pyhän Benedictuksen luostarisääntö

text: Pyhän Benedictuksen luostarisääntöä on pidetty myöhempien luostarisääntöjen esikuvana ja se on yksi keskiajan kirkollisen kulttuurin tärkeimmistä lähteistä. Benedictus perusti sääntönsä Basileios Suuren luostarisääntöön, jonka hän tunsi Rufinuksen tekemänä latinankielisenä käännöksenä. Lisäksi sääntö sai vaikutteita Cassianus Roomalaiselta.


title: Pyhän Benedictuksen luostarisääntö

text: Luostarisäännöstä on kaksi suomennosta, jotka ovat julkaiseet Basam Books (2010) ja Katolinen tiedotuskeskus (2011).Teos kokotekstinä


title: Pyhän Benedictuksen luostarisääntö

text: Arvosteluja ja artikkeleita


title: George Turner

text:
George Turner (1841–1910) oli englantilainen, etenkin maisemiin erikoistunut taidemaalari. Häntä kutsuttiin ”Derbyshiren John Constableksi”, koska Turner kuvasi turmeltumatonta englantilaista maaseutua.
Uransa alkuvaiheessa Turner pyrki lähes valokuvamaiseen tarkkuuteen ja luonnon jäljentämiseen, mutta 1880-luvulta alkaen hänen töissään alkaa näkyä impressionismin vaikutus.


title: George Turner

text: Turner oli taiteilijana enimmäkseen itseoppinut. Hänen suosikkimaalauspaikkansa oli Barrow upon Trent Derbyshiren eteläosassa. Siellä hän tapasi myös tulevan vaimonsa. He menivät kylässä naimisiin, asettuivat vaimon kotitilalle ja saivat neljä lasta.


title: George Turner

text: Mutkitteleva jokivarsi ja Derbyshiren maalaisniityt olivat Turnerille jatkuva inspiraation lähde. Hän maalasi etenkin sadonkorjuuaiheita, jokea ylittäviä vaunuja laiduntavaa karjaa ja jokivarressa virkistäytyviä ihmisiä. Hän tuotti satoja idyllisi maisemamaalauksia maaseudusta, joka tulisi pian muuttumaan maatalouden koneellistumisen myötä. Turner oli suosittu taiteilijoiden ja ostajien keskuudessa ja myi hyvin jo elinaikanaan. Hän piti monia näyttelyitä Nottinghamissa ja Birminghamissa, mutta ei koskaan Lontoossa. Nykyisin hänen töitään on Derbyn kaupunginmuseossa.


title: Sielun syvyys

text: Sielun syvyys () on Mestari Eckhartin opetuspuheiden ja saarnojen kokoelma. Kirkko piti Eckhartia harhaoppisena ja hänen keskiyläsaksan kielellä tekemänsä muistiinpanot säilyivät luostarien arkistoissa. Ensimmäinen saarnakokoelma ilmestyi 1850-luvulla. Teoksen on suomentanut Kai Pihlajamaa ja sen julkaissut suomeksi Basam Books vuonna 2009.


title: Mahmud-i-Raqi

text: Mahmud-i-Raqi (محمود راقى) on kaupunki Afganistanissa Kapisan maakunnassa, jonka keskuspaikka se on. Kaupungin väkiluku on 661.


title: Madinat al-Zahra

text: Madinat al-Zahra arab.: المدينهُ الزهراء, "Medina Azahara", jonka nimi tarkoittaa "loistavaa kaupunkia", "kaunista kaupunkia" tai "Zahran kaupunkia", on arabimuslimien rakentama keskiaikainen palatsikaupunki, josta nykyään on jäljellä valtavat rauniot. Kaupungin rakennutti Abd ar-Rahman III, Córdoban umaijadikalifi vuosina 924-961 Córdoban kaupungin reunamille. Se oli keskiaikainen arabimuslimien kaupunki, ja al-Andalusin de facto -pääkaupunki, sillä sen muurien sisällä toimi valtion hallitus ja muut hallintoelimet. Kaupungissa oli muun muassa seremoniallisia vastaanottosaleja, moskeijoita, hallinnon virkahuoneita, puutarhoja, rahapaja, pajoja, parakki, asuintaloja ja kylpylöitä. Vesi tuotiin kaupunkiin akvedukteilla.


title: Madinat al-Zahra

text: Kaupunki rakennettiin pääasiassa poliittis-ideologisista syistä: kalifin arvo vaati uuden kaupungin perustamista, joka symboloisi hänen valtaansa, Idän kalifaattien tavoin. Ennen kaikkea se demonstroi Abd ar-Rahman III:n ylemmyyttä suurimpiin kilpailijoihinsa, Ifriqiyan fatimideihin. Tarinan mukaan se rakennettiin kunnianosoituksena kalifin suosikille, al-Zahralle.


title: Madinat al-Zahra

text: Rakennuskompleksia laajennettiin Abd ar-Rahman III:n pojan, al-Hakam II:n hallituskauden aikana (n. 961-976), mutta hänen kuolemansa jälkeen kalifin pääasunto siirtyi pois Madinat al-Zahrasta. Vuonna 1010 se ryöstettiin sisällissodassa, jonka jälkeen se hylättiin, ja monia sen osia käytettiin uudestaan muualla. Raunioilla aloitettiin arkeologiset kaivaukset 1910-luvulla. Sen 112 hehtaarin pinta-alasta vain noin 10% on tutkittu ja entistetty. Restauroituun alueeseen sisältyy kaupungin keskus, jossa on "kaksi kalifin asuintaloa niihin liittyvine kylpyläkomplekseineen, kaksi ylhäisön asuntoa, ja palvelijoiden kortteli [...] palatsin vartijoihin yhdistettyjä tiloja; joitain hallinnon rakennuksia [...] vastaanottosalin hallitsema suurenmoinen oikeusrakennus [...] valtavat puutarhat, ja juuri sen alueen ulkopuolella oleva seurakunnan moskeija".


title: Madinat al-Zahra

text: Alueen reunalle on rakennettu uusi, matala ja suurimmaksi osaksi maanalainen museo, sillä sen haluttiin haittaavan mahdollisimman vähän näköalaa raunioilta, joskin uudet rakennukset ovat siihen jo vaikuttaneet.


title: Madinat al-Zahra

text: Madinat al-Zahra sijaitsee n. 13 kilometriä länteen Córdobasta, Sierra Morenan edustalla olevilla kukkuloilla. Kaupunki on rakennettu pohjois-etelä -suuntaan Jabal al-Arusin rinteille, ja se antaa Guadalquivir-joen laaksoon. Madinat al-Zahraa on nimitetty myös keskiajan Versailles'ksi. Sen sijoitus valittiin maastonmuodon vuoksi, joka mahdollisti hierarkkisen rakennustavan, niin että kaupunkia ja sitä ympäröiviä tasankoja hallitsi sen linnoitus, "alcázar". Siellä oli myös kalkkikivilouhos, joka perustettiin lähinnä kaupungin rakentamista varten, joskin rakentamiseen käytettiin kiviä n. 50 kilometrin säteeltä.


title: Madinat al-Zahra

text: Sijainnin topografia oli merkittävä tekijä kaupungin muodon kannalta. Madinat al-Zahran rakentamisessa käytettiin hyväksi epätasaista maastoa, ja palatsikaupunki on rakennettu kolmelle tasolle. Kaupunki rakennettiin suorakaiteen muotoiseksi, poiketen muslimien kaupungeille tyypillisestä labyrinttimaisesta ja kaoottisesta järjestyksestä. Se on pinta-alaltaan 112 hehtaaria: 1500 metriä itä-länsi -suunnassa ja noin 750 metriä pohjois-etelä -suunnassa, pohjoissivun ollessa hieman rosoinen vaikean maaston takia.


title: Madinat al-Zahra

text: Kaupungin sijainti Sierra Morenan esivuoristossa mahdollisti suunnitteleman kaupungin, jossa rakennusten sijainti ja muoto ilmensi niiden roolia ympäristössään. Palatsi rakennettiin korkeammalle maalle, ja sen rakennukset porrastettiin vuoren rinnettä pitkin ilmaisemaan sen erinomaisuutta alapuolisen tasangon kyläkaupunkeihin ja Aljaman moskeijaan nähden. Palatsista alaspäin rinteessä sijaitsivat ensin kalifin asuinalue, jonka jälkeen tulee virkamiesalue, johon kuuluu visiirien talot, vartiotupa, hallinnon virkahuoneet ja puutarhat. Seuraavaksi on varsinainen kaupunki asuintaloineen ja käsityöläisten alueineen, ja jossa sijaitsi suuri moskeija, ja sinne oli rakennettu muuri erottamaan ne palatsikompleksista. Arkeologiset tutkimukset ovat paljastaneet että kaupungissa oli paljon kehittämätöntä maata, jonka tarkoituksena oli pitää linnoituksen koko eteläinen sivu tyhjänä, turvaten näin yksityisyyden ja säilyttäen idyllisen, avoimen maaseutunäkymän. Alimmalla tasolla rakennuksia on vain kahdessa leveässä juovassa: läntinen, joka on rakennettu kaupunkimaisen neliskulmaisesti, ja itäinen, jonka rakennuksissa on noudatettu väljempää rakennussuunnitelmaa.


title: Madinat al-Zahra

text: Lähellä kaupunkia, mutta sen ulkopuolella, sijaitsi kaksi suurta kompleksia: suuren maatilan keskellä oleva suuri villa, joka myöhemmin annettiin valtionvarainministerille. Toinen, Turruñuelos, oli suuri neliskulmainen rakennus, kenties parakki.


title: Madinat al-Zahra

text: Palatsi sijoitettiin Córdobaan Sierra Morenalta vettä vievän ensimmäisellä vuosisadalla rakennetun roomalaisen akveduktin kohdalle, mutta akvedukti kulki useita metrejä palatsin alapuolella, joten ylemmäs sen varrelle tehtiin uusi sivuhaara tuomaan vettä myös kaupungin ylemmille tasoille. Vanha roomalainen akvedukti puolestaan muutettiin pääviemäriksi, johon monimutkainen pienien kanavien verkosto toi sade- ja jäteveden.


title: Madinat al-Zahra

text: Palatsin ensimmäinen rakennusvaihe oli kiivas. Se aloitettiin joko 936 tai 940, ja moskeija oli valmis 941. Kalifi muutti asumaan kaupunkiin 945, ja rahapaja siirrettiin Madinat al-Zahraan 947. Rakennustyöt jatkuivat kuitenkin vuosikymmeniä, jona aikana suunnitelmat muuttuivat paljon, ja aikasempien rakennusten päälle tehtiin uusia. Abd ar-Rahmanin vastaanottosali, "Salon Rico" (”Rikas sali”) on ajoitettu kaiverrusten perusteella vuosien 953 ja 957 välille. Suuri "Jafarin talo" on rakennettu kolmen vanhemman talon paikalle, ja "Pylväskenttänä" tunnettu rakennus korvasi kaksi 950-luvulla rakennettua taloa. Toinen suurista säilyneistä saleista, niin sanottu "Ylempi basilikamainen sali" eli "Dar al-Jund" ("Armeijan talo", kirjallisissa lähteissä mainittu nimi) myös rakennettiin luultavasti 950-luvulla..


title: Madinat al-Zahra

text: Kaupungissa oli ainakin kolme puutarhaa. Pieni puutarha, jota kutsutaan "Prinssin puutarhaksi", sijaitsi ylemmällä tasolla. Se oli aatelisten, rikkaiden ja vaikutusvaltaisten käyttöön, eli niiden jotka kävivät palatsissa usein.


title: Madinat al-Zahra

text: Alemmat kaksi tasoa sisälsivät valtavat, islamilaiset chahar baghit eli paratiisipuutarhat. Läntisin niistä oli kaupungin alin taso. Kahdesta puutarhasta itäisin, keskitaso, vei "Salon Ricoon", vastaanottosaliin. Itäisen puutarhan keskellä oli neljän neliskulmaisen lammen ympäröimä paviljonki. Puutarhan neljä neljännestä olivat ympäristöään alempana, ja niihin tuli vesi niihin johtavien kävelyteiden reunalla olevia kanavia pitkin.


title: Madinat al-Zahra

text: Kaupungin, joka kukoisti noin 80 vuoden ajan, rakennutti Córdoban kalifaatin kalifi Abd ar-Rahman III, ja rakennustyöt alkoivat vuosien 936 ja 940 välillä. Julistettuaan itsensä kalifiksi 928, hän päätti näyttää alaisilleen ja maailmalle voimansa rakentamalla palatsikaupungin lähelle Córdobaa. Pohjois-Euroopasta ja Idästä tulevat matkustajat kuvailivat Länsi-Euroopan suurinta tyhjästä rakennettua kaupunkia häikäiseväksi palatsiketjuksi täynnä ennennäkemättömiä aarteita. Madinat al-Zahra ryöstettiin Córdoban kalifaatin tuhoksi koituneen sisällissodan aikana noin vuonna 1010. Hyökkäys hävitti kaupungin maailmankartalta lähes vuosituhanneksi.


title: Madinat al-Zahra

text:
Yleisen uskomuksen mukaan kalifi nimesi al-Zahran eli Azaharan suosikkijalkavaimonsa mukaan, ja että sisäänkäynnin yllä seisoi naisen patsas. Toisten mukaan hän rakensi uuden kaupungin ainoastaan miellyttääkseen vaativaa rakastajaansa. Todellisuudessa syyt olivat kuitenkin todennäköisesti poliittisia eivätkä rakkaudesta johtuvia. Abd ar-Rahman määräsi kaupungin rakentamisesta saatuaan juuri vakautettua valtansa Iberian niemimaalla, ja oli joutumassa selkkaukseen Pohjois-Afrikkaa hallinneen fatimidifynastian kanssa. Zahra tarkoittaa arabiaksi 'loistavaa, säteilevää tai kukkivaa'; nimi heijastaa pyrkimyksiä vallan ja statuksen luomiseen, ei romanttiseen rakkauteen. Al-Zahra on profeetta Muhammadin tyttären Fatiman tavallisin arvonimi. Pohjois-Afrikan fatimidit nimesivät monia rakennuksia ja jopa kaupunkeja hänen mukaansa. Koska al-Zahra oli oppinut nainen, hänen nimensä annettiin yhdelle maailman vanhimmista yhä toimivista yliopistoista, Kairon al-Azharille, kun fatimidit rakensivat sen vuosina 970-972. Umaijadien tavoitteet Pohjois-Afrikassa voivat selittää nimen antamisen uudelle kaupungille kilpailemaan fatimidien vaikutusvaltaa vastaan islamilaisen ikonografian kautta.
Vuonna 929 Abd ar-Rahman III julisti itsensä itsenäiseksi, oikeaksi kalifiksi (Uskovaisten Prinssiksi) ja umaijadien perijäksi, jotka abbasidit olivat tuhonneet lähes täysin 800-luvulla. Hän käytti poliittisia, taloudellisia ja ideologisia keinoja julistaakseen legitimiteettiään maailmalle. Uusi hänen arvolleen sopiva pääkaupunki oli yksi niistä keinoista. Hän päätti kaupungin rakentamisesta vuonna 936, ja rakennustyöt kestivät noin 40 vuotta. Kaupungissa sijaitseva moskeija vihittiin käyttöön 941 ja vuonna 947 hallinto siirtyi Córdobasta Medinat al-Zahraan.


title: Madinat al-Zahra

text: Nykyään jäljellä olevat rauniot ovat vain 10 prosenttia Madinat al-Zahran koko alueesta. 112-hehtaarinen kaupunki ei ollut vain viikonloppuretkiä varten rakennettu huvipalatsi, vaan [al-Andalus]]in, muslimien Iberian niemimaalla 700-luvulta 1100-luvulle hallitseman, maan pääkaupunki. Suurenmoinen valkoinen kaupunki, joka oli rakennettu Sierra Morenan esivuoriston rinteeseen, kalifin palatsi sen korkeimmalla kohdalla, suunniteltiin alamaisten ja vieraiden suurlähettiläiden nähtäväksi kilometrien päähän. Abd ar-Rahman III siirsi koko hovinsa Medina Azaharaan vuonna 947.


title: Madinat al-Zahra

text: Ajan mittaan koko kaupunki hautautui, ja se kaivettiin esiin vasta 1911. Kaivaukset ja restaurointityöt jatkuvat, riippuen Espanjan hallituksen rahoituksesta. Vielä tutkimatonta aluetta uhkaa kuitenkin laiton asuintalojen rakennus. "The New York Times"in mukaan ”Córdoban paikallishallitus epäonnistui 10 vuotta sitten vahvistamaan lakia joka olisi lisännyt alueen suojelua rakentamista vastaan.”


title: Madinat al-Zahra

text: Madinat al-Zahralla oli taiteen kannalta merkittävä rooli erillisen Andalusialaisen islamilaisen arkkitehtuurin luomisessa. Monet sen piirteistä, kuten kuninkaalliset basilikamaiset vastaanottosalit (poiketen itäisen islamilaisen maailman kupolisaleista), jotka on siellä toteutettu ensi kertaa. Kaupungin moskeija muistuttaa paljolti Córdoban La Mezquitaa, ja sitä on kutsuttu sen "pikkusiskoksi"


title: Madinat al-Zahra

text: Ennen valtaannousuaan, al-Mansur Ibn Abi Aamir (eli Almanzor) eli Córoban lähiöissä. Kun hänestä tuli hajib (kalifin pääministeri), hän päätti rakentaa itselleen palatsikaupungin, joka olisi yhtä kaunis, jollei jopa kauniimpi, kuin Abd ar-Rahman III:n rakennuttama al-Zahra. Al-Mansur myös kutsui palatsiaan Madinat al-Zahraksi, ja sen perustukset tehtiin vuonna 978 lähelle Guadalquivir-jokea.


title: Madinat al-Zahra

text: Al-Mansur tavoitteli palatsillaan kunnioitusta, ja hän halusi nimensä kirjoitettavan historiaan al-Andalusin suurimman kalifin, Abd ar-Rahman III:n rinnalle. Palatsi oli kaunis suurine puutarhoineen. Se majoitti korkeita hallinnon virkamiehiä ja al-Mansurin vartijoiden parakin.


title: Madinat al-Zahra

text: Kun al-Mansur kuoli vuonna 1002, hänen vanhin poikansa Abd al Malik al-Muzafer nousi valtaistuimelle, ja kuollessaan Abdar Rehaman al-Sanjul eli Sanchelo, toinen al-Mansurin poika, seurasi veljeään valtaistuimelle. Córdobassa syntyi kapina Sanchelon ollessa kiireinen sotaretkellään Alfonso V:tä vastaan joulukuussa 1009. Koska Sanchelo oli poissa, ihmisillä ei ollut mitään mihin purkaa vihaansa; neljän päivän ajan al-Mansurin rakennuttamaa palatsia ryösteltiin, ja lopulta se sytytettiin tuleen, ja lyhyessä ajassa kaunis al-Zahra oli muuttunut kasaksi tuhkaa.


title: Byron Mann

text: Byron Mann (, s. 1967 Brittiläinen Hongkong) on hongkongilais-yhdysvaltalainen näyttelijä, joka tuli tunnetuksi elokuvasta "Street Fighter".


title: Byron Mann

text: Mann syntyi Brittiläisessä Hongkongissa, jossa hän kävi brittiläisen high schoolin. Mann kiinnostui tuolloin teatterista. Valmistumisensa jälkeen hän muutti Yhdysvaltoihin Kaliforniaan opiskelemaan filosofiaa Kalifornian yliopistoon. Mann opiskeli vielä lakia USC:ssä, kunnes pyrki täysipäiväiseksi näyttelijäksi. Sittemmin hän on tehnyt niin elokuva-, kuin televisiorooleja vuodesta 1990 lähtien. Mann on esiintynyt muun muassa elokuvissa "Kovaa peliä Chinatownissa", "Pedon kehto", "Catwoman", "Dragon Boys", "Shanghai Kiss" ja "A Dangerous Man".


title: Byron Mann

text: Mann on harjoitellut Wushuta.


title: Matematiikan kauneus

text:
Matematiikan kauneudella tarkoitetaan sitä, että monet matemaatikot saavat esteettistä mielihyvää työstään ja matematiikasta yleensäkin ja kuvaavat tätä tunnetta sanomalla matematiikkaa (tai jotain sen osa-aluetta) ”kauniiksi”. Joskus matemaatikot kuvaavat matematiikkaa taiteeksi, ja sitä verrataan erityisesti musiikkiin tai runouteen. Bertrand Russell luonnehti matematiikan kauneutta seuraavasti:
Paul Erdős luonnehti matematiikan sanoinkuvaamattomuutta kirjoittaessaan: "Miksi numerot ovat kauniita? Yhtä hyvin voisi kysyä, miksi Beethovenin 9. sinfonia on kaunis. Jos joku ei näe syytä, kukaan ei voi sitä hänelle selittää. Minä "tiedän" numeroiden olevan kauniita. Jos ne eivät ole kauniita, ei mikään muukaan ole."


title: Matematiikan kauneus

text: Matemaatikot luonnehtivat erityisen onnistunutta matemaattista todistusta elegantiksi tai tyylikkääksi. Tapauksesta riippuen sillä voidaan tarkoittaaEleganttia todistusta etsiessään matemaatikot usein hakevat erilaisia, toisistaan riippumattomia tapoja tuloksen todistamiseksi — ensimmäisenä löydetty ei välttämättä ole paras (kuten sokkelossa ensimmäisenä perille vievä reitti ei välttämättä ole lyhin). Eniten erilaisia todistuksia on luultavasti löydetty Pythagoraan lauseelle: sille on esitetty satoja todistuksia.


title: Matematiikan kauneus

text: Myös neliönjäännöslauseelle on löydetty monia eri todistuksia — yksin Carl Friedrich Gauss julkaisi lauseelle kahdeksan eri todistusta.


title: Matematiikan kauneus

text: Vastavuoroisesti tuloksia, jotka ovat loogisesti oikeita mutta jotka vaativat työläitä laskelmia, ylettömän huolellisia menetelmiä, erittäin perinteisiä lähestymistapoja tai jotka edellyttävät lukuisia erityisen voimakkaita aksioomia tai aikaisempia tuloksia, ei yleensä luonnehdita "eleganteiksi", vaan niitä kuvataan pikemminkin "rumiksi" tai "kömpelöiksi".


title: Matematiikan kauneus

text: Tähän liittyy Occamin partaveitsi, jonka mukaan teoriasta tulee karsia kaikki ylimääräiset tekijät eli niiden tulee olla mahdollisimman yksinkertaisia.


title: Matematiikan kauneus

text: Matemaatikot näkevät kauneutta tuloksissa, jotka muodostavat yhteyksiä kahden matematiikan osa-alueen välille, vaikka niillä ei ensisilmäyksellä näyttäisi olevan mitään yhteistä. Näitä tuloksia kuvataan usein "syvällisiksi" tai "syviksi" (engl. "deep").


title: Matematiikan kauneus

text: Vaikka on vaikeaa löytää yksimielisyyttä siitä, onko jokin tulos syvällinen vai ei, muutamiin esimerkkeihin viitataan usein. Yksi on Eulerin identiteetti:


title: Matematiikan kauneus

text: Kaava sitoo toisiinsa useat nykymatematiikan tärkeät luvut: Neperin luvun, piin, imaginaariyksikön ja perusluvut 1:n ja 0:n. Se yhdistää matemaattisen analyysin, geometrian ja algebran. Yhtälössä esiintyvät myös matematiikan kolme tärkeää laskutoimitusta: yhteenlasku, kertolasku ja potenssiin korottaminen. Fyysikko Richard Feynman kutsuu tätä "matematiikan merkittävimmäksi lauseeksi".


title: Matematiikan kauneus

text: Nykyaikaisiin esimerkkeihin kuuluvat modulaarisuuslause, joka tuo tärkeän yhteyden elliptisten käyrien ja modulimuotojen välille (Andrew Wiles ja Robert Langlands saivat tästä työstään Wolfin palkinnon), ja "Hirviömäinen pontikka" ("Monstrous moonshine"), joka yhdistää "Hirviöryhmän" ("Monster group") modulimuotoihin säieteorian kautta (Richard Borcherds palkittiin työstään Fieldsin mitalilla).


title: Matematiikan kauneus

text: Syvällisen vastakohta on "triviaali". Triviaali lause voi olla tulos, joka voidaan johtaa itsestään selvällä ja suoraviivaisella tavalla toisista tunnetuista tuloksista tai joka koskee vain tiettyä osaa määrätystä joukosta, kuten tyhjä joukko. Joskus kuitenkin lause voi olla kyllin omaperäinen, että se voidaan luokitella "syväksi", vaikka sen todistus onkin melko ilmeinen.


title: Matematiikan kauneus

text:
Numeroiden ja symbolien käsittelystä saatavaa tyydytystä tarvitaan kenties kaikessa matematiikassa.
Koska matematiikkaa tarvitaan tieteessä ja tekniikassa, on todennäköistä, että mikä tahansa teknologinen yhteiskunta tukee tätä estetiikkaa, ainakin sen tieteenfilosofiassa, jos ei muualla.


title: Matematiikan kauneus

text: Voimakkain kokemus matemaattisesta kauneudesta tulee useimmille matemaatikoille siitä, että he aktiivisesti harjoittavat sitä. Matematiikasta ei voi nauttia tai harjoittaa sitä passiivisesti. Siinä ei ole roolia tarkkailijalle, yleisölle tai katsojalle. Bertrand Russell viittasi matematiikan "karuun kauneuteen".


title: Matematiikan kauneus

text: Joillain matemaatikoilla on se mielipide, että matematiikan tekeminen on lähempänä löytämistä kuin keksimistä. Esimerkiksi:


title: Matematiikan kauneus

text: Nämä matemaatikot uskovat, että matematiikan yksityiskohtaisten ja tarkkojen tulosten voidaan järkevästi olettaa olevan tosia täysin riippumatta universumista, jossa elämme. He voivat esimerkiksi väittää teorian luonnollisista luvuista olevan perustavalaatuisesti pätevä riippumatta kontekstista. Jotkin matemaatikot ovat laajentaneet tämän näkemyksen matemaattisesta kauneudesta vielä pitemmälle lähestyen mystiikkaa.


title: Matematiikan kauneus

text:
Pythagoras (sekä hänen koulukuntansa pythagoralaisuus) uskoivat numeroiden kirjaimelliseen olevaisuuteen. Irrationaalilukujen olemassaolon löytyminen oli heille šokki – heille sellaisten numeroiden olemassaolo, joita ei voitu esittää kahden luvun suhteena, oli luonnossa oleva virhe. Nykyajan näkökulmasta katsottuna Pythagoraan numeroiden mystinen käsittely oli paremminkin numerologiaa kuin matematiikkaa.
Platonin filosofiassa on olemassa kaksi maailmaa: todellinen fyysinen maailma, jossa me elämme, ja toinen, abstrakti maailma, joka sisältää muuttumattoman totuuden – johon kuuluu myös matematiikka. Hän uskoi todellisen maailman olevan vain abstraktin maailman heijastuma.


title: Matematiikan kauneus

text: Galileo Galilein kerrotaan sanoneen: "Mathematiikka on kieli, jolla Jumala kirjoitti Universumin."


title: Matematiikan kauneus

text: Unkarilainen mathemaatikko Paul Erdős (vaikkakin ateisti) puhui kuvitellusta kirjasta, johon Jumala on kirjoittanut kaikki kauneimmat matemaattiset todistukset. Kun Erdős halusi erityisesti korostaa jotain todistusta, hän toi ilmi, että "Tämä löytyy Kirjasta!" Tämä näkemys tuo ilmi sen idean, että matematiikka – olennaisena perustuksena, jolle universumimme lait on perustettu – on luonnollinen ehdokas sille, mikä on personoitu Jumalaksi eri uskonnoissa.


title: Matematiikan kauneus

text: Ranskalainen filosofi Alain Badiou väittää ontologiaa matematiikaksi. Hän myös uskoo, että matematiikan, runouden ja filosofian välillä on syvä yhteys.


title: Matematiikan kauneus

text: Joissain tapauksissa filosofit ja muut tieteenharjoittajat, jotka ovat käyttäneet matematiikkaa laajasti hyväkseen, ovat tehneet päättelyissään loikkia kauneuden ja fyysisen totuuden välillä virheellisisiksi osoittautuneilla tavoilla.


title: Matematiikan kauneus

text: Esimerkiksi Johannes Kepler uskoi yhdessä vaiheessa, että silloin tunnettujen planeettojen radat olivat Jumalan järjestämiä muistuttamaan viiden Platonin kappaleen järjestystä. Koska Platonin kappaleita on vain viisi, Keplerin hypoteesi salli vain kuusi planeettarataa, ja oli todistettu vääräksi Uranuksen löytyessä.


title: Matematiikan kauneus

text: 1970-luvulla Abraham Moles ja Frieder Nake analysoivat linkkejä kauneuden, informaation käsittelyn (information processing) ja informaatioteorian välillä. 1990-luvulla Jürgen Schmidhuber kehitti matemaattisen teorian katsoja-riippuvaisesta subjektiivisesta kauneudesta, joka perustuu algoritmiseen informaatioteoriaan: kauneimmilla verrattavissa olevilla kohteilla on lyhyimmät algoritmit (esim. ) suhteessa siihen, mitä tarkkailija jo tietää.


title: Matematiikan kauneus

text:
Kuvataiteessa ja arkkitehtuurissa esiintyvä kultainen leikkaus on sommittelun perussääntöjä. Muodot, joissa esiintyy kultainen leikkaus, koetaan yleisesti esteettisesti miellyttäviksi.
Tessellaation avulla voidaan täyttää kaksiulotteinen taso geometrisen muodon toistamisella aukkoja jättämättä. M. C. Escher sai niihin inspiraation tutkiessaan Alhambran koristeluja.
Fraktaali on itsesimilaarinen joukko, eli se näyttää samalta tai samankaltaiselta, katsoi sitä millä suurennoksella tahansa. Fraktaaleja voidaan suurentaa rajatta. Niillä on yksityiskohtia kaikissa mittakaavoissa eli yksityiskohdat jatkuvat äärettömiin. Fraktaaleista voidaan laatia taideteoksia ohjelmoitavan tietokonegrafiikan keinoin.


title: Taisto Heikkinen

text: Taisto Heikkinen (11. heinäkuuta 1937 Hyrynsalmi – 7. toukokuuta 2011 Hyrynsalmi) oli suomalainen sääennustaja. Sammakkoprofessorina tunnettu Heikkinen väitti pystyvänsä ennustamaan tulevan sään kuukausiksi eteenpäin tarkkailemalla sammakoita sekä yleisesti luontoa kotipihansa havaintotornista. Heikkinen nousi julkisuuteen keväällä 1995 "Karpolla on asiaa" -ohjelmassa ennustaessaan tulevan kesän säätä.


title: Taisto Heikkinen

text: Heikkinen oli vuodesta toiseen julkisuudessa ennustuksillaan, jotka osuivat joskus oikeaan ja joskus eivät. Karpon ohjelmassa hän kertoi käyttävänsä ennustuksissaan aina samaa sammakkoa. Syyskuussa 2001 sammakko vaihtui kuitenkin nuorempaan, ja kesällä 2006 sammakko oli kuollut helteeseen.


title: Taisto Heikkinen

text: Skeptikko-lehden päätoimittaja Risto K. Järvinen vertaa artikkelissaan "Sammakkoprofessori, postmoderni media ja tieteellinen tieto" sammakkoprofessori-ilmiötä muinaisen Rooman auguureihin.


title: Taisto Heikkinen

text: Heikkinen syntyi ja kuoli sukutilallaan Törisevänniemellä Luvanjärven rannalla Hyrynsalmella Kainuussa. Perheeseen kuului Heikkisen lisäksi kolme sisarusta. Taisto avioitui vaimonsa Sofian kanssa vuonna 1958, ja heillä on neljä lasta. Heikkinen oli kuollessaan 73-vuotias. Hän antoi viimeisen ennustuksensa kesän 2011 säästä noin kuukautta ennen kuolemaansa.


title: Birinci Lig

text: Birinci Lig (sananmukaisesti ) on jalkapallon pääsarja Pohjois-Kyproksessa. Nykyään siihen osallistuu 14 joukkuetta.


title: Birinci Lig

text:
Birinci Lig perustettiin vuonna 1955. Silloin mukana oli kuusi seuraa:
Birinci Ligin perustamisesta alkaen mestaruuden on voittanut yhdeksän seuraa:


title: Carlton Trail

text: Carlton Trail on 1880-luvun loppupuolelle saakka käytössä ollut vankkuritie Kanadassa, Red River Colonyn (nykyinen Winnipeg) ja Fort Carltonin välillä. Useissa lähteissä jatko-osuus Fort Carltonin ja Fort Edmontonin (nykyinen Edmonton) välillä katsotaan kuuluvaksi samaan reittiin. Carlton Trail oli merkittävä läntisen Kanadan asuttamisessa. Sen pituus Winnipegistä Fort Carltoniin oli noin 700 kilometriä ja Edmontoniin saakka noin 1680 km.


title: Carlton Trail

text:
Reitti on ollut käytössä 6 000 vuoden ajan. Alkujaan reitti muodostui viimeisen jääkauden loppuvaiheessa muodostuneen Agassiz-jääjärven tyhjennyttyä, kun villieläimet kulkivat alueella, jolla paleointiaanit metsästivät. Myöhemmin reitillä kulkivat alueen intiaanit ja 1820–1870-luvuilla eurooppalaiset turkiskauppiaat, tutkimusmatkailijat, lähetystyöntekijät, maanmittaajat. Sen suurin käyttäjäryhmä oli eurooppalaiset siirtolaiset, jotka matkustivat reittiä pitkin läntiseen Kanadaan.
Yleisimmin käytetty kulkuneuvo reitillä oli Red River cart, joka oli yksinkertaisilla työvälineillä maastossa helposti korjattava härkävankkuri. Suurin osa vankkureista oli rakennettu kuljettamaan viisi standardiksi muodostunutta rahtipaalia. Yhden rahtipaalin paino oli noin 41 kilogrammaa. Paali vastasi vesireiteillä turkiskauppiaiden yleisesti käytössä ollutta standardipainoa, jonka yksi henkilö pystyi helposti kuljettamaan kannaksen yli toiseen vesistöön. Canadian Pacific Railway rakensi rautatien läntiseen Kanadaan ja lukuisia pistoraiteita Carlton Trailin varrella sijaitseviin kyliin vuosien 1880–1890 välillä. Rautatien valmistuttua liikenne vankkurireitillä lakkasi lähes kokonaan. Ironistisesti osa rautatien pistoraiteista rakennettiin vankkurireitin viereen samalle linjaukselle ja myöhemmin jopa osa Trans-Canada Highway -tiestä rakennettiin reitin varrelle.


title: Carlton Trail

text: Vuonna 1972 Carlton Trail määriteltiin kansallishistorialliseksi reitiksi.


title: Ruby Ferguson

text: Ruby Ferguson (o.s. "Ashby"; 1899–1966) oli englantilainen kirjailija, joka kirjoitti romaaneja, salapoliisikirjoja ja lastenkirjoja. Ferguson kasvoi North Yorkshiressä ja opiskeli englantia St Hilda's Collegessa Oxfordissa 1919–1922. Hän kirjoitti nimellä R. C. Ashby ennen kuin meni naimisiin Samuel Fergusonin kanssa vuonna 1934.


title: Ruby Ferguson

text: Laura-sarjaan kuuluu yhdeksän ponikirjaa, jotka Ruby Ferguson kirjoitti sukulaistytöilleen 1949-1962.


title: Ruby Ferguson

text: Kirjoissa kerrotaan Laura (englantilaisessa versiossa "Jill") Crewe -nimisestä tytöstä, joka asuu "Chatton"-nimisessä kuvitteellisessa kylässä Englannissa. Lauran isä on kuollut työmatkalla Afrikassa, Lauran äiti joutuu myymään perheen talon ja muuttamaan pieneen Pool Cottage -nimiseen mökkiin Chattonin ulkopuolelle.


title: Ruby Ferguson

text: Kirjat ajoittuvat aikaan heti II maailmansodan jälkeen ja kirjoissa viitataan usein menneeseen sota-aikaan. Kirjojen tapahtuma-aikana Laura on 11-17 -vuotias. Laurasta kehittyy kirjojen aikana eräs Chattonin parhaista nuorista ratsastajista, joka voittaa palkintoja molemmilla poneillaan.


title: Ruby Ferguson

text:
Lauran äiti kirjoittaa ammatikseen herttaisia lastenkirjoja, joiden ylioptimistista ajatusmaailmaa teini-ikäinen tytär ei voi aina ymmärtää. Lauran paras ystävä on toinen ratsastava tyttö nimeltä "Ann Derry". Kylässä asuu lisäksi "Susan Pyke", rikkaan perheen hemmoteltu tyttö, josta kumpikaan ei pidä. Susanilla on lukuisia kalliita poneja, joita hän ei pysty hallitsemaan.
Serkkuaan "Ceciliaa" ja tämän naisellisia harrastuksia poikamainen ja itsenäinen Laura ei voi sietää.


title: Ruby Ferguson

text: Kirjat ilmestyivät Suomessa 1960-luvun lopussa. Suluissa on kirjan alkuperäinen nimi ja ilmestymisvuosi Englannissa.


title: Ruby Ferguson

text: "Kirjat tapahtuma- eli kronologisessa järjestyksessä:"


title: Ruby Ferguson

text:
Ensimmäisessä "Lauran ratsastuskilpailut -"kirjassa Laura huomaa läheisen maatilan laitumella laiminlyödyn ja yksinään seisovan mustan ponin. Ponin omistava maanviljelijä tarjoaa ponia Lauralle 12 punnalla (420 nykypuntaa) ja vihjaa että koulutettuna poni voisi olla hyvä estehyppääjä. Lauran äiti saa myytyä kustantajalle ensimmäisen kirjansa 52 punnalla ja rahat poniin järjestyvät.
Laura antaa 14 kädenleveyttä korkealle (142 cm) ponille nimeksi "Musta Poika". Ratsastuskilpailuissa Laura tapaa entisen hävittäjälentäjä "Martin Lowen", joka tarjoaa hänelle opetusta. Pyörätuolista käsin Martin opettaa Lauralle hevosenhoidon ja ratsastuksen alkeet.


title: Ruby Ferguson

text: Kirjassa "Lauran ponitalli" Laura joutuu viettämään kesän inhoamansa "Cecilia"-serkun luona, mutta tutustuu pappilan lapsiin, joilla on taloudellisia murheita poninsa "Ballerina"n kanssa. Tilanne ratkaistaan aloittamalla vuokratallin pito, joka ei ole ihan sitä, mitä 14-vuotias Laura oli ajatellut.


title: Ruby Ferguson

text:
Kirjassa "Lauran kaksi ponia" Laura ostaa kirjassa "Lauran ponitalli" ansaitsemillaan 40 punnalla (1400 nykypuntaa) 14,2 kädenleveyttä korkean (147 cm) raudikko "Nopsan" (Rapide). Nopsa ja Laura eivät tule toimeen keskenään. Käy ilmi että ponia oli kohdeltu kaltoin edellisen omistajan luona. Laura tekee tallitöitä rouva Darcyn ratsastuskoulussa ja saa palkaksi rehuja poneilleen. Rouva Darcyn yli 500 punnan arvoinen täysiverinen esteratsu Sininen Savu sairastuu.
Laura opettaa kapteeni "Cholly-Sawcuttin" kolme 'toivotonta' tytärtä ratsastamaan ja saa kehuja.


title: Ruby Ferguson

text: Kirjassa "Lauran salainen suojatti" salaperäinen Dinah -niminen tyttö tekee tuttavuutta. Rouva Darcy ehdottaa että Laura ratsastaa hänen Sandy Two -nimistä päistärikköään kilpailuissa. Kuuluisa esteratsastaja kapteeni Cholly-Sawcutt lupaa Lauralle töitä tallissaan, heti kun tämä saa koulunsa loppuun.


title: Ruby Ferguson

text: Kirjassa "Lauran ratsastuskerho" ongelmia uuden ratsastuskerhon toimintaan tuovat monet henkilöt. Rouva Darcy antaa Lauran ratsastaa Messipoika -nimistä hevostaan helpossa C-esteluokassa, jotta hevonen saa kilpailukokemusta.


title: Ruby Ferguson

text: Kirjassa "Laura vie voiton" odottamattomia tilanteita aiheuttavat tuttavaperheen tyttäret "Melly ja Lindo Cortman" sekä heidän upouusi, kallis poninsa "Sininen Varjo".


title: Ruby Ferguson

text:
Kirjassa "Laura ja loistoponi" rikas ja kyllästynyt "Amanda Applewood" tarjoaa Lauralle "Liinu" (Plum) -nimisen huippukalliin mustahopean esteponinsa ratsastettavaksi joukkuekilpailuissa, mutta olosuhteet muodostuvat varsin oudoiksi.
Kirjoissa "Laura ja villihevoset" 16-vuotiaat Ann Derry ja Laura Crewe ovat jo jättäneet koulun ja hankkivat töitä hevosalalta kouluttamalla villejä New Forest -poneja ja yrittämällä opettaa toivottomat Norrie ja Dorrie ratsastamaan. Kapteeni Cholly-Sawcutt, kuuluisa esteratsastaja, neuvoo yllättäen hevosalalle ryhtymisen sijaan hankkimaan oikeita töitä: käymään sihteerikurssin sekä suorittamaan kieliopintoja.


title: Ruby Ferguson

text:
Lauran ratsastuskilpailut, http://www.fidrabooks.co.uk/publishing/chapters/JillsGymkhana.shtml
Lauran ponitalli, http://www.fidrabooks.co.uk/publishing/chapters/StableForJill.shtml


title: Ruby Ferguson

text: Lauran kaksi ponia, http://www.fidrabooks.co.uk/publishing/chapters/JillHasTwoPonies.shtml


title: Ruby Ferguson

text: Lauran salainen suojatti, http://www.fidrabooks.co.uk/publishing/chapters/JillEnjoysHerPonies.shtml


title: Ruby Ferguson

text: Lauran ratsastuskerho, http://www.fidrabooks.co.uk/publishing/chapters/JillRidingClub.shtml


title: Maailman muotoilupääkaupunki

text: Maailman designpääkaupunki tai Maailman muotoilupääkaupunki (World Design Capital) on kansainvälisen muotoiluorganisaation Icsidin (International Council of Societies of Industrial Design) kahden vuoden välein myöntämä tunnustus.


title: Kōfu

text: Kōfu () on Japanin Yamanashin prefektuurin pääkaupunki Honshūn saarella Chūbun tai Kōshin’etsun alueella. Pohjois–eteläsuunnassa pitkänomainen kaupunki sijaitsee prefektuurin keskiosassa Fujivuoren pohjoispuolella; tiivis rakentaminen sijoittuu kaupungin keskiosan Kōfun allaslaaksoon, kun taas pohjoisessa ja etelässä kaupungin alue nousee korkealle vuoristoon. Arajoki virtaa kaupungin läpi. Kōfussa on 190 449 asukasta (vuonna 2017) ja sen pinta-ala on 212,47 neliökilometriä. Se on nimitetty yhdeksi Japanin erityiskaupungeista.


title: Kōfu

text: Kōfu kehittyi Sengoku-kaudelta 1500-luvulta lähtien linnanaluskaupunkina Takeda-klaanin hallinnassa. Kaupungin nimi merkitsee Kain provinssin ("kō") hallintokeskusta ("fu"). Japanin kuntalaitoksen perustamisen yhteydessä vuonna 1889 Kōfu sai kaupunkioikeudet: silloin siellä oli noin 30 000 asukasta. Kolme neljäsosaa kaupungista tuhoutui toisen maailmansodan pommituksissa. Nykyisin se on paikallinen talous- ja hallintokeskus. Kōfua palvelevat JR Higashi-Nihonin Chūō-päälinja ja JR Tōkain Minobu-linja.


title: Miyazaki (kaupunki)

text: Miyazaki () on Japanin Miyazakin prefektuurin pääkaupunki Kyūshūn saaren kaakkoisosassa. Se sijaitsee Tyynenmeren rannikolla Ōyodojoen suulla Kagoshiman koillispuolella. Kaupungissa 403 225 asukasta (vuonna 2017) ja sen pinta-ala on 643,67 neliökilometriä. Miyazaki on nimitetty yhdeksi Japanin ydinkaupungeista.


title: Miyazaki (kaupunki)

text: Miyazaki sai kaupunkioikeudet vuonna 1924 kuntaliitoksen myötä. Silloin siellä oli noin 40 000 asukasta. Kuroshio-merivirta tuo Miyazakiin miellyttävän lämpimän ilmaston, ja kaupunki tunnetaankin merenrannan lomakohteena lomakeskuksineen. Kaupungin luonnonnähtävyyksiin kuuluu esimerkiksi Aoshiman saari. Miyazakia palvelevat JR Kyūshūn Nippō-päälinja, Nichinan-linja ja Miyazakin lentokenttälinja.


title: Sheberghan

text: Sheberghan (persiaksi: شبرغان), myös: Shaburghān, Shibargan, on kaupunki Pohjois-Afganistanissa Jowzjanin maakunnassa, 130 km Mazar-i-Sharifista länteen Safidjoen rannalla. Kaupunki on Jowzjanin maakunnan pääkaupunki, ja vuonna 2006 sen väkiluku oli 42 308. Se on ainoa uzbekki-enemmistöinen kaupunki Afganistanissa. Maakunnan pohjoinen rajanaapuri on Turkmenistan.


title: Luettelo Suomessa haitallisista vieraskasvilajeista

text: Luettelo Suomessa haitallisena pidetyistä vieraista kasvilajeista maa- ja metsätalousministeriön kansallisen vieraslajistrategian (2012) mukaan.


title: Koskiseikkailu

text: Koskiseikkailu on Särkänniemen vuoden 1999 huvipuistolaite, joka sijaitsee heti Särkänniemen sisäänkäynnin tuntumassa. Laitteessa on monta vaunua, jotka kiertävät 490 metriä pitkää koskea pitkin pyörien samalla ympäri. Matkalla vastaan tulee myös mm. vesisumua ja pimeä tunneli.


title: Koskiseikkailu

text: Koskiseikkailuun päästäkseen tulee olla vähintään 120 cm. Laite sopii myös liikuntaesteisille, mutta sitä ei suositella sydän -tai verisuonitauteja sairastaville. Laite sisältää strobovaloja.


title: Koskiseikkailu

text: Koskiseikkailu toimii Näsijärvestä saatavalla vesivoimalla.


title: Isopiisku

text: Isopiisku ("Solidago gigantea") on isokokoinen Pohjois-Amerikasta kotoisin oleva piiskulaji. Se kuuluu Suomessa haitallisena pidettyjen vieraslajien listalle.


title: Isopiisku

text: Isopiisku muistuttaa suuresti yleisempää koristekasvilajia kanadanpiiskua ("Solidago canadensis"). Se kasvaa 0,5–2,5 metriä korkeaksi ja se on kanadanpiiskua tukevavartisempi ja varsi on alaosastaan karvaton. Kukintona on mykeröstö, jonka haarat ovat melko suoria, yksittäiset mykeröt ovat isompia kuin kanadanpiiskulla.


title: Isopiisku

text: Suomessa isopiisku on harvinainen viljelykarkulainen ja -jäänne. Siellä kasvavat isopiiskut ovat ainakin osittain alalajia "Solidago gigantea" ssp. "serotina".


title: Regatta (karuselli)

text: Regetta on Särkänniemen Angry Birds Landissa sijaitseva karuselli, jossa on ympyrää kiertäviä värikkäitä merirosvolaivoja. Vuonna 2011 Särkänniemen niemenkärkeen Tyrskyn viereen sijoitettiin tuulimylly, joka tuottaa energiaa Regatalle. Regatta siis toimii tuulivoimalla.


title: Regatta (karuselli)

text: Regatta sopii lapsille, joiden enimmäispituus on 140 cm.


title: Lasol

text: Lasol on suomalaisen Bernerin valmistama lasinpesuneste. Sitä myydään litran, kahden litran, neljän litran, kymmenen litran sekä kahdensadan litran pakkauksissa. Aine koostuu pääasiassa etanolista (80–100 %) ja denaturointiaineena käytetystä metyylietyyliketonista (2 %). Lasolia käytetäänkin myös väärin korvikealkoholina.


title: Day Dream

text: ”Day Dream” on Billy Strayhornin säveltämä ja John LaTouchen sanoittama jazzstandardi vuodelta 1941.


title: Day Dream

text: Strayhorn, joka kuului Duke Ellingtonin orkesteriin, sävelsi kappaleen yhtyeen ollessa kiertueella Ruotsissa ja muualla Euroopassa vuosina 1939–1940. Ellington merkittiin teoksen toiseksi säveltäjäksi, mutta ei ole varmaa kuinka paljon hän osallistui sävellyksen tekemiseen. Mercer Ellington esitti kappaletta yleisölle instrumentaalina Juilliard Schoolin opiskelutoveriensa kanssa ennen sen ensinauhoitusta.


title: Day Dream

text: Sävellys oli tarkoitettu erityisesti saksofonisti Johnny Hodgesille. Hodges nauhoitti kappaleen ensimmäisen kerran vuonna 1941 Strayhornin toimiessa pianistina. Vuonna 1961 Hodges ja Strayhorn nauhoittivat sen koko Ellingtonin orkesterin kanssa. Ella Fitzgerald nauhoitti oman versionsa vuoden 1957 albumilleen "Duke Ellington Songbook"; sovituksen Fitzgeraldin versiota varten teki säveltäjä Strayhorn itse. Strayhorn nauhoitti kappaleen myös sooloalbumilleen "The Peaceful Side" vuonna 1961. Kappaleen ovat nauhoittaneet myös muun muassa Marian McPartland, Fred Hersch, Joe Henderson, Sarah Vaughan, Helen Merrill, ja Tony Bennett.


title: Day Dream

text: Ellington otti kappaleen mukaan Strayhornin kuoleman jälkeen nauhoitetulle vuoden 1967 tribuuttialbumille "...And His Mother Called Him Bill". Pääsaksofonistina toimi tässäkin versiossa Johnny Hodges.


title: Anthony Gerard Bosco

text: Anthony Gerard Bosco (1. elokuuta 1927 New Castle – 2. heinäkuuta 2013) oli yhdysvaltalainen roomalaiskatolinen piispa. Hänet vihittiin papiksi Pittsburghin hiippakuntaan 7. kesäkuuta 1952 ja nimitettiin sen vihkipiispaksi sekä Labicumin titulaaripiispaksi 14. toukokuuta 1970. Piispaksi vihkiminen seurasi 30. kesäkuuta. Pääkonsekraattorina toimi John Joseph Wright, jota avustivat Vincent Martin Leonard ja John Bernard McDowell.


title: Anthony Gerard Bosco

text: Bosco sai 2. huhtikuuta 1987 nimityksen Greensburgin piispaksi, jonka virkaan hänet asetettiin 30. kesäkuuta. Hän jäi eläkkeelle 2. tammikuuta 2004.


title: Toni Muñoz

text: Antonio Muñoz Gómez eli Toni (s. 4. helmikuuta 1968 Córdoba, Espanja) on espanjalainen jalkapalloilija, joka pelasi 1990-luvulla vasempana laitapuolustajana Atlético de Madridissa. Pelaajauransa jälkeen hän on toiminut Atléticon ja Getafen urheilutoimenjohtajana.


title: Toni Muñoz

text: Toni aloitti uransa kotikaupunkinsa seurassa Córdobassa kaudella 1988–1989, mistä siirtyi seuraavaksi kaudeksi pääkaupungin suurseuraan Atlético de Madridiin.


title: Toni Muñoz

text: Toni pelasi yhden kauden Atléticon reservijoukkueessa Atlético Madrileñossa, kunnes debytoi edustusjoukkueen mukana Espanjan korkeimmalla sarjatasolla Primera Divisiónissa 2. syyskuuta 1990 ottelussa Valenciaa vastaan. Tulevina vuosina hän kohosi joukkueen kapteeniksi ja kuului runkopelaajiin Atléticon saavuttaessa tuplamestaruuden (Primera División ja Copa del Rey) kaudella 1995–1996. Hän saavutti seurassa cup-mestaruuden myös kausina 1990–1991 ja 1991–1992.


title: Toni Muñoz

text: Vuosituhannen vaihteessa Toni koki myös Atléticon putoamisen Segunda Divisióniin, jossa hän pelasi kauden 2000–2001 ennen pelaajauransa päättämistä. Kaikkiaan hän esiintyi seuran edustusjoukkueessa 251 liigaottelussa 11 kauden aikana.


title: Toni Muñoz

text: Pelaajauransa päättämisen jälkeen Toni toimi kaksi kautta Atléticon junioritoimenjohtajana ja kolme kautta urheilutoimenjohtajana. Hän toi seuraan muun muassa Luis Perean, Pablo Ibáñezin ja Sergio Agüeron, mutta jätti seuran kauden 2005–2006 jälkeen sen jäätyä jälleen kansainvälisten kilpailujen ulkopuolelle. Kaudesta 2008–2009 alkaen hän on toiminut naapuriseura Getafen urheilutoimenjohtajana.


title: Toni Muñoz

text: Vakiinnutettuaan asemansa Atléticossa Toni nousi myös Espanjan maajoukkueeseen, jossa hän pelasi kymmenen ottelua vuosina 1992–1993. Debyyttinsä hän teki 11. maaliskuuta 1992 ystävyysottelussa Yhdysvaltoja vastaan. Hän oli mukana kuudessa ottelussa vuoden 1994 MM-kilpailuiden karsinnoissa, mutta ei kuulunut lopputurnausjoukkueeseen.


title: Raanujärvi

text: Raanujärvi on kylä Lapin maakunnassa Ylitornion kunnan itäosassa. Raanujärveltä on matkaa Ylitornion keskustaan noin 75 kilometriä, Pelloon 40 km ja Rovaniemelle 60 km. Kylä sijaitsee samannimisen, noin 12 kilometrin pituisen järven rannalla.


title: Raanujärvi

text: Kylän nimi viittaa vanhaa saamelaiseen talvikylään. Raanujärvellä perinteiset elinkeinot ovat kalastaminen, metsänhoito, marjastus ja poronhoito. Raanujärvellä on kyläkauppa ja kyläkoulu.


title: Raanujärvi

text: Alueella kerrotaan asuneen kuuluisia noitia. Tiedetään vielä 1970-luvulla kylällä asuneen noita, joka osasi mm. pysäyttää veren ja puhua eläimille. Lisäksi Raanujärvellä, Airiselässä sijaitsee vanha lappalaisten hautuumaa, jossa tarinan mukaan kummittelee.


title: Raanujärvi

text: Raanujärvellä on ollut asutusta jo kivikauden ajoilta asti, monet kivikautiset esineet ovat osuneet kuokan tai lapion pistossa kaivajan eteen. Näistä on runsas esineistö Raanujärven koululla. Varhaisin asutus on ollut nykyisen Joonanrannan alueella ja sieltä onkin löytynyt suurin osa kivikautisesta esineistöstä.


title: Raanujärvi

text: Raanujärvellä on asustanut metsälappalaisia, jotka ovat saaneet elantonsa rikkaasta luonnosta. Paikannimissä on erityisesti saamenkielestä käännettyjä paikkoja, Konttaniemi, Jolma, Säikkärä, Kavanto jne. Raanujärvi on kuulunut ns. Alkkulan kylän kalastusvesiin ja niinpä onkin ollut luontevaa, että kylän ensimmäisen pysyvän asutuksen perustaja on tullut sieltä. Talon perustajan sukujuuret johtavat Puthaan taloon Ruotsin Alkkulaan. Myös muut myöhemmin perustetut talot juontavat juurensa Alkkulaan tai Närkkiin. Nämä uudisraivaajat ovat ottaneet usein puolison lappalaisista (Koffelo, Orbas, Lango, jne), näin suvut ovat sekoittuneet keskenään. Sukujuurista kertoo hyvän esimerkin ns.Talman lapinkylän jutaaminen Raanujärvelle vaikean pororuton aikaan. Sukulaiset antoivat turvan ja mahdollisuuden uuteen alkuun, vaikka välimatkaa oli satoja kilometriä ja aikaa jutaaminen vei lähes vuoden.


title: Raanujärvi

text: Perinteisesti Raanujärvi on antanut kalastajille siikaa, muikkua, kuhaa, taimenta ja haukea. Lisäksi järvi on erityisen suosittu pilkkijöiden keskuudessa runsaiden ahvensaaliden johdosta, onpa tuohustaminenkin (tuulastus) tuttua kyläläisille. Raanujärven seudun yleisilme on vaarainen, maisemaa hallitsevat vaarat, joista näkyvin aivan rannalla kohoava Romakka. Sanotaankin, että Raanulainen ei ole kotonaan, jos ei Romakka näy, Raanulainen on hyvin kotiseuturakas.


title: Raanujärvi

text: Metsän riistaa on aina osattu hyödyntää, hirven pyynti on aktiivista Perän Erä -ydistyksen toiminnan ansiosta. Maalintujen pyynti on aina painottunut hyvien pystykorvien käyttöön jahdissa. Puhdas ja saasteeton luonto on tarjonnut kotitarpeisiin marjat, sienet ym. metsän antimet. Raanujärven ympäröimät hiekkaiset harjut ovat olleet luontaisia porojen palkimisalueita, peurojen pyyntikuopat kertovat pitkästä historiasta. Seutu on ollutkin mitä parhainta metsäpeuran laidunmaata, siitä kertovat ympäristön lukemattomat pyyntikuopparyppäät (Kermajuppo, Haukivaara, Palorova, Karhurova, Tupivaara, Paljasvaara, Sarvivaara, Kiimavaara, Romakka, Aittatieva ym.). Hiekanottajat tai muut maanmuokkaajat ovat tuhonneet osan vanhoista pyytöpaikoista.


title: Raanujärvi

text: Raanujärven kauneimpiin maisemiin on aikoinaan kuulunut Jolmakoski ., joka valjastettiin voimalakäyttöön joskus 50-luvulla. Vanhemmat ihmiset muistelivat Jolmakosken olleen erityisen hyvä rautun pyyntipaikka. Sen komeat kuohut ovat muisto vain. Energiataloudellisesti voimalallahan ei ole mitään merkitystä, mutta säätöaltaana se palvelee Kaaranneksen ja Portimon voimaloita. Raanujärven maisemaa on aina hallinnut Romakkavaran kaunis profiili, pohjoisesta lähes ylöspääsemätön jyrkänne ja etelästä loivasta laskeva mäntyrinne päättyy Jolmaan. Raanujärven ja Vietosen yhdistävä Jolma, ensin Jolmalompolo ja sitten Jolmakoski. Toinen hallitseva vaaramaisema on ns. Palorovat pitkine hiekkarantoineen itäisellä puolella.


title: Raanujärvi

text: Kylällä toimii useita yrityksiä. Maatalouden yrityksiä on useita vielä jäljellä, vaikka maatalous ei ole koskaan ollut kovin merkittävää Raanujärvellä. Maatalouden harjoittamista vaikeuttaa seudun karu maa ja tilojen pirstoutuneisuus. Suurin osa tiloista toimii vain sivutoimentulolähteinä. Kylän pinta-alasta on vain n. 1 % peltoviljelmää. Maanviljelys on ollut pääosin nykyisen Kyläniemen alueella sekä Jolangin alueella. Matkailun ohjelmapalveluja tuottavia mm. TATUKA ja majoituspalveluja tarjoava Napapiirin Järvilomat Oy.


title: Metkula

text: Metkula oli Särkänniemessä sijaitseva huvipuistolaite. Metkulaan sisään astuttaessa oli kaksi eri suuntaan liikkuvaa lattiaa. Metkulassa oli myös mm. peilihuone, lasilabyrintti, vinot portaat ja pimeä, mutkitteleva käytävä, jonka seinät hohtivat eri värisinä. Metkula tuli tiensä päähän kauden 2014 jälkeen. Se oli siinä vaiheessa hauskuuttanut lapsenmielisiä huvittelijoita 40 kesää. Metkula oli läpi historiansa ajan huvipuiston suosituimpia käyntikohteita.


title: Luis Perea

text: Luis Perea on seuraavien henkilöiden nimi:


title: Macroglossinae

text: Macroglossinae on kiitäjäperhosten alaheimo. Siihen kuuluu yli 600 pienehköä tai keskikokoista perhoslajia, joista 25 on tavattu Euroopassa.


title: Macroglossinae

text: Osa Macroglossinae-alaheimoon kuuluvista perhoslajeista lentää yöllä, kun osa puolestaa ainoastaan päiväaikaan. Etusiivissä on yleensä suojaväri, mutta osalla lajeista siivet ovat laajalti läpinäkyvät. Siiven ulkosyrjä on tasainen. Takasiivet saattavat olla kirkasväriset. Lepäävä perhonen pitää siipiä leveässä kattolaskuisessa asennossa ruumiin sivuilla. Imukärsä on hyvin kehittynyt ja perhoset käyvät ahkerasti kukilla. Etu- ja takasiipeä yhdistävä frenulum on hyvin kehittynyt ja keskimmäisen raajaparin sääressä on yksi kannuspari kun takimmaisen raajaparin sääressä niitä on kaksi.


title: Macroglossinae

text: Toukan pääkapseli on poikkeuksetta pyöreä. Monilla lajeilla toukka on räikeän värikäs varoittaen sillä saalistajia pahanmakuisuudestaan. Joillakin lajeilla on silmätäpliä. Toukan peräosassa oleva, kiitäjätoukille tyypillinen, kaareva sarvi saattaa puuttua. Kotelovaiheessa imukärsä on sulautuneena kotelon vartalo-osaan.


title: Ernest Townsend

text: Ernest Townsend (1880–1944) oli englantilainen taidemaalari. Hän syntyi ja varttui Derbyssä, missä hän pestautui arkkitehdin apulaiseksi 14-vuotiaana. Hän vaihtoi arkkitehtuurin kuvataiteisiin ja opiskeli Derbyn taidekoulussa ja sen jälkeen Lontoossa. Viiden vuoden kuluttua hän palasi Derbyyn, meni naimisiin ja avasi oman muotokuvastudionsa. Hänestä tuli suosittu muotokuvamaalari, ja hän ikuisti uransa aikana yli 250 kaupungin merkkihenkilöä.


title: Ernest Townsend

text: Townsend kuului Derbun taideseuraan ("Derby Sketching Club"), joka kukoisti etenkin maailmansotien välisenä aikana. Taiteidenkeräilijä Alfred E. Goody tilasi Townsendiltä ja muilta seuran jäseniltä maisematauluja, joihin dokumentoitiin tuonaikaista kaupunkikuvaa. Goodey lahjoitti työt Derbyn kaupunginmuseolle.


title: Ernest Townsend

text: Maailmansodan lähestyessä Townsend värvättiin suunnittelemaan maisemointi, jolla Rolls Roycen tehtaat naamioitiin näyttämään viattomalta maalaiskylältä.


title: Motion Picture Corporation of America

text: Motion Picture Corporation of America (lyhyemmin "MPCA") on yhdysvaltalainen tuotantoyhtiö, joka on keskittynyt tuottamaan ja levittämään elokuvia. Yhtiön perusti Brad Krevoy vuonna 1986, jolloin yhtiö keskittyi levittämään elokuvien trailereita ja televisio-ohjelmia.


title: Shapira

text: Shapira on sukunimi. Tunnettuja Shapira-sukunimisiä henkilöitä:


title: Zinjibar

text: Zinjibar () on kaupunki Etelä-Jemenissä Adeninlahden rannalla. Sen asukasluku on 20 071 (2004), toisten lähteiden mukaan asukkaita olisi yli 50 000.


title: Zinjibar

text: Zinjibar oli vuoteen 1967 Fadhlin sulttaanikunnan pääkaupunki. Terroristijärjestö Al-Qaida valtasi kaupungin vuoden 2011 levottomuuksissa, opposition väitteen mukaan presidentti Ali Abdullah Saleh salli sen tarkoituksella, varoituksena.


title: Sphinginae

text: Sphinginae on kiitäjäperhosten alaheimo. Siihen kuuluu maailmanlaajuisesti lähes 400 lajia, joista viittä tavataan Euroopassa.


title: Sphinginae

text: Alaheimon lajit ovat yöllä tai hämärässä lentäviä, keskikokoisia tai kookkaita perhosia. Etusiivissä on suojaväri mutta takasiivet saattavat olla värikkäät. Lepäävä perhonen pitää siipiään kattolaskuisesti ruumiinsa sivuilla. Imukärsä on lähes aina hyvin kehittynyt ja perhoset vierailevat ahkerasti kukilla. Etu- ja takasiipeä yhdistävä frenulum saattaa puuttua ja keskimmäisen raajaparin sääressä on yhdestä kahteen paria kannuksia. Huulirihmojen ensimmäisen jaokkeen paljaalla alueella ei ole aistinkarvoja.


title: Sphinginae

text: Toukan pääkapseli on soikea tai pyöreä, vain harvoilla lajeilla kolmiomainen. Toukan peräpäässä on yleensä sarvi ja kyljissä vinoja raitoja. Kotelovaiheessa imukärsä on joko sulautunut muuhun vartaloon tai muodostaa erillisen ulokkeen.


title: Jemenin vallankumous

text: Jemenin vallankumous oli tammikuussa 2011 alkanut kansannousu Jemenissä. Se sai vaikutteita arabimaailman levottomuuksista ja johti presidentin Ali Abdullah Salehin eroon ja uuteen perustuslakiin.


title: Jemenin vallankumous

text: Tammikuun lopussa 2011 pääkaupunki Sanaassa alkoivat kuukausia kestäneet mielenosoitukset, joissa etenkin opiskelijat, Pohjois-Jemenin huthit ja Etelä-Jemenin itsenäisyyttä tavoitteleva Etelän liike vaativat vuodesta 1978 hallinneen presidentti Salehin eroa. Mielenosoittajat vastustivat työttömyyttä, talousahdinkoa ja korruptiota. Maaliskuussa armeija ampui mielenosoittajia murhaten yli 50 ihmistä. Toukokuussa Sanaassa puhkesi katutaisteluja.


title: Jemenin vallankumous

text: Kesäkuun 2011 alussa presidentti Saleh haavoittui pommilla tehdyssä murhayrityksessä. Hän oli kolme kuukautta hoidettavana Saudi-Arabiassa. Saleh ei aluksi suostunut luopumaan virastaan, mutta muutti mielensä ja erosi lopulta marraskuussa 2011. Saleh poistui maasta tammikuussa 2012, ja parlamentti antoi hänelle syytesuojan protesteista huolimatta. Hän siirsi vallan väliaikaisesti varapresidentti Abdrabuh Mansur Hadille.


title: Jemenin vallankumous

text: Helmikuussa 2012 varapresidentti Hadi valittiin presidentiksi ainoana ehdokkaana. Uuden perustuslain luonnostelu alkoi maaliskuussa 2013.


title: Jemenin vallankumous

text: Arabikevään kansannousu suisti Jemenin epävakauteen. Uusi hallitus ei onnistunut ulottamaan valtaansa koko maahan. Valtatyhjiötä on täyttänyt esimerkiksi terroristiverkosto al-Qaida. Toinen epävakaudesta hyötynyt ryhmä ovat huthikapinalliset, jotka ovat uskonnoltaan shiialaiseen zaidilaissuuntaukseen kuuluvia.


title: Jemenin vallankumous

text: Huthikapina on lähtöisin Saadan maakunnasta. Se vahvistui vallankumouksen myötä ja syyskuussa 2014 huthit onnistuivat helposti valtaamaan pääkaupungin Sanaan keskeiset hallintokohteet ja mediat. Syrjäytetty presidentti Saleh, joka on itsekin zaidilainen, siirtyi tukemaan entisiä vastustajiaan hutheja. Hänen turvallisuusjoukkonsa ja sotilaansa auttavat hutheja. Helmikuussa 2015 Jemen luisui täysimittaiseen sisällissotaan, joka on yhä meneillään.


title: Smerinthinae

text: Smerinthinae on yksi kolmesta kiitäjäperhosten alaheimosta. Siihen kuuluu noin 200 lajia, joista yhdeksän on tavattu Euroopassa.


title: Smerinthinae

text: "Smerinthinae"-alaheimon lajit ovat tiukasti yöaktiivisia eivätkä ne liiku valoisaan aikaan lainkaan. Aikuisen perhosen etusiivet ovat yleensä harmaan- tai ruskeankirjavat ja siiven ulkosyrjä on monilla lajeilla voimakkaasti mutkitteleva. Takasiivet saattavat olla kirkkaanväriset. Levossa useimmat lajit pitävät siipiään leveässä asennossa ruumiin sivuilla, mikä häivyttää tehokkasasti perhosen hahmon saalistajien silmissä. Imukärsä on surkastunut lyhyeksi tai olemattomaksi eikä aikuinen perhonen nauti lainkaan ravintoa.


title: Smerinthinae

text: Toukan pääkapseli on tavallisesti kartiomainen tai kolmiomainen ja peräpäässä on miltei aina sarvi. Toukan ihossa on pieniä, karkeita nystyjä. Kotelovaiheessa imukärsä on sulautunut yhteen muun kotelon kanssa.


title: Tito Vilanova

text: Francesc ”Tito” Vilanova Bayó (17. syyskuuta 1968 Bellcaire d'Empordà, Girona, Espanja – 25. huhtikuuta 2014 Barcelona, Espanja) oli espanjalainen jalkapalloilija ja jalkapallovalmentaja.


title: Tito Vilanova

text: Keskikentällä pelannut Vilanova oli Barcelonan kasvatti, mutta ei koskaan noussut seuran edustusjoukkueeseen. Hän pelasi 26 Primera Divisiónin ottelua Celta de Vigossa kausina 1992–1995, minkä lisäksi hän edusti toiseksi korkeimmalla sarjatasolla Segunda Divisiónissa Barcelona Atlèticiä, Figueresiä, Badajozia, Mallorcaa, Lleidaa ja Elcheä.


title: Tito Vilanova

text: Vilanova aloitti valmennusuransa Josep Guardiolan aisaparina Barcelonan B-joukkueessa vuonna 2007. Seuraavana vuonna hän siirtyi Guardiolan perässä seuran edustusmiehistön valmennusryhmään. Hän luotsasi yhdessä Guardiolan kanssa Barcelonan 13 eri mestaruuteen neljän kauden aikana. Kun Guardiola ilmoitti 27. huhtikuuta 2012 jättävänsä seuran kauden jälkeen, kertoi Barcelona Vilanovan nousevan kesällä päävalmentajaksi. Joulukuussa 2012 Vilanovan aiemmin leikkauksella hoidetun syövän kerrottiin uusiutuneen ja hän jäi syrjään valmentajan paikalta. Vilanovan päävalmentajakaudella syksyllä 2012 FC Barcelona ei hävinnyt yhtään Espanjan liigan ottelua. Vilanova palasi Barcelonan peräsimeen keväällä 2013 ja luotsasi seuran La Ligan mestariksi. Heinäkuussa 2013 hän ilmoitti jättävänsä tehtävät syövän uusiutumisen vuoksi. Hän menehtyi sairauteensa 25. huhtikuuta 2014.


title: Pošehonjen piiri

text: Pošehonjen piiri () on kunnallinen itsehallintoalue Jaroslavlin alueella Venäjällä. Sen pinta-ala on 4383,1 neliökilometriä. Asukkaita on 15 800 henkeä (vuonna 2010).


title: Pošehonjen piiri

text: Pošehonjen piiri sijaitsee Jaroslavlin alueen pohjoisosassa. Se rajoittuu pohjoisessa Vologdan alueeseen, idässä Pervomaiskin piiriin, etelässä Danilovin, Tutajevin ja Rybinskin piireihin sekä lännessä Rybinskin tekojärven kautta Breitovon piiriin. Pinta-alasta lähes puolet on metsää, vajaa kolmannes vettä ja reilut 15 % maatalousmaata.


title: Pošehonjen piiri

text: Piirin hallinnollinen keskus on Pošehonjen kaupunki, josta on 151 kilometriä Jaroslavliin ja 418 kilometriä Moskovaan. Lisäksi siihen kuuluvat Belojen, Jermakovon, Kremnevon ja Pošehonjen esikaupungin (Prigorodnojen) maalaiskunnat. Kaupunkiväestön osuus on 41,2 %.


title: Pošehonjen piiri

text: Seudun pääelinkeinoja ovat maatalous ja elintarviketeollisuus. Nähtävyyksiin kuuluu Pošehonjen historiallinen kauppakaupunki. Paikallislehtenä ilmestyy "Selskaja nov".


title: Louise Rayner

text:
Louise Rayner (1832–1934) oli englantilainen taiteilija, joka tunnetaan vesivärimaalauksistaan. Hän ei suorittanut varsinaisia taideopintoja, mutta oppi monenlaista isältään, taiteilija Samuel Raynerilta. Louise Raynerin ensimmäinen Royal Academyssä näytteillä ollut työ oli Haddon Chapelin sisätiloja kuvaava öljyvärimaalaus vuonna 1852. Pian sen jälkeen hän siirtyi vesivärien käyttöön. Vuonna 1865 hän teki maalausretken Dudleyhin, ja vuodesta 1869 hän asui ja maalasi Chesterissä.
Tyypilliset Louise Raynerin maalaukset ovat jotain piirroksen ja maalauksen väliltä. Niissä on kuvattu yksityiskohtaisesti Viktorian ajan katuelämää: kissoja tappelemassa, koiria haistelemassa, pyykkiä kuivumassa. Maalauksista on myöhemmin tehty lukuisia palapelejä ja painokuvia. Maalausten pohjalta on myös suunniteltu kävelyreittejä, joita seuraamalla voi nähdä, miten Chesterin kaupunki on muuttunut vuosien varrella.


title: Morisko

text: Morisko, Morisco (espanjaksi) tai Mourisco (portugaliksi) oli Espanjassa ja Portugalissa käytetty nimitys kristinuskoon kääntyneistä muslimeista (maureista). Ajan mittaan sanaa alettiin käyttää halventavassa merkityksessä nimellisesti katolisista ihmisistä, joiden epäiltiin harjoittavan salaa islamia.


title: Morisko

text: Keskiajalla hiljattaisen reconquistan seurauksena kristittyjen vallan alle joutuneita al-Andalusin muslimeja kutsuttiin nimellä mudéjar. Vaikka heitä syrjittiin ja katolinen kirkko kohteli heitä alempiarvoisina, heitä siedettiin. Katolisten majesteettien voitto Granadan taistelussa vuonna 1492 päätti viimeisen islamilaisen hallinnon ja al-Andalusin olemassaolon Iberian niemimaalla. Vuonna 1491 kirjoitettu Granadan rauha takasi uskonnon- ja kulttuurinvapauden muslimeille ja juutalaisille lähestyvässä muutoksessa Granadan emiraatista Kastilian kuningaskunnan maakunnaksi. Alhambran säädös (1492) kuitenkin kumosi juutalaisten oikeuden, ja sekä uskonnon harjoittajat että ne käännynnäiset joiden uskottiin harjoittavan salaa juutalaisuutta (joita kutsuttiin "marranoiksi"), karkotettiin maasta. Säädös toimi ennakkotapauksena tulevalle muslimien ja moriscojen vainolle ja myöhemmälle karkotukselle.


title: Morisko

text: Kun Granadan ensimmäisen arkkipiispan Hernando de Talaveran yritykset käännyttää maureja kristinuskoon sai aikaan muslimien vastarintaa, kardinaali Francisco Jiménez de Cisneros otti käyttöön kovempia otteita: pakkokäännytyksiä, islamilaisten kirjojen polttamista ja granadalaisten muslimien oikeuden eteen viemistä. Vastauksena näihin ja muihin rauhansopimuksen rikkomuksiin Granadan muslimiväestö kapinoi vuonna 1499. Kapina kesti alkuvuoteen 1501 asti, ja se antoi Kastilian viranomaisille tekosyyn mitätöidä rauhansopimus. 1501 Granadan rauhansopimuksen suojeluehdot mitätöitiin.


title: Morisko

text: Vuonna 1501 Kastilian viranomaiset toimittivat Granadan muslimeille uhkavaatimuksen: he voisivat joko kääntyä kristinuskoon tai tulla karkotetuksi. Suurin osa kääntyi jotta he eivät joutuisi jättämään omaisuuttaan ja pieniä lapsiaan taakseen. Lukuisat jatkoivat perinteisellä tavalla pukeutumistaan ja puhuivat arabiaa, ja jotkut harjoittivat salaa islamia. Monet käyttivät "aljamía"-kirjoitusjärjestelmää, eli kastilian ja aragonian kielen kirjoittamista arabialaisella kirjaimistolla. Vuonna 1502 Kastilian kuningatar Isabella I virallisesti kumosi islamin suvaitsemisen koko Kastilian kuningaskunnassa. Perinteinen granadalainen pukeutuminen kiellettiin vuonna 1508. Kun Navarra liitettiin Kastiliaan vuonna 1512, myös Navarran muslimien tuli joko kääntyä tai lähteä maasta vuoteen 1515 mennessä.


title: Morisko

text: Kuningas Ferdinand Aragonian kuningaskunnan hallitsijana salli suuren muslimiväestön elää maillaan. Koska Aragonian kruunu oli juridisesti itsenäinen Kastiliasta, niiden lainsäädäntö muslimeja kohtaan saattoi erota tuolloin. Historioitsijat ovat ehdottaneet että Aragonia suvaitsi islamia valtakunnassaan, koska maataomistava aatelisto oli riippuvainen halvasta ja runsaasta muslimityövoimasta Joka tapauksessa maataomistavan eliitin harjoittama muslimien riistäminen kiihdytti luokkien välistä kaunaa. Kun 1520-luvulla valencialaiset killat kapinoivat paikallista aatelistoa vastaan Veljeskuntien kapinassa ("Rebelión de las Germanías"), kapinalliset "näkivät että helpoin tapa tuhota aateliston valta maaseudulla oli vapauttaa heidän vasallinsa, ja sen he tekivät kastamalla heidät."" Inkvisitio ja monarkit päättivät kieltää Valencian pakkokastettuja muslimeja kääntymästä takaisin islaminuskoon. Lopulta, vuonna 1523, kuningas Kaarle V julisti säädöksen, joka pakotti kaikki Aragonian muslimit kääntymään katolisiksi tai lähtemään Iberian niemimaalta (Portugali oli jo karkottanut ja pakkokäännyttänyt musliminsa 1497, ja perusti oman ikvisitionsa vuonna 1536).


title: Morisko

text: Karkotuksen pelossa tuhannet Iberian niemimaan muslimit kääntyivät kristinuskoon, ja näitä käännynnäisiä kutsuttiin "moriskoiksi".


title: Morisko

text: Ennen Filip II:n valtaantuloa jotkut moriskot keräsivät vaurautta ja nousivat huomattavaan valtaan yhteiskunnassa. Etenkin Aragonian ja Valencian aateliset halusivat pitää moriskovasallit henkilökohtaisen valtansa alla, ja suojelivat heitä inkvisition syytteiltä puolustamalla kärsivällisyyttä ja uskonnollista opetusta. Vuonna 1567 Filip II kuitenkin muutti toimintatapoja. Hän käski moriskoja luopumaan arabiankielisistä nimistään ja perinteisestä vaatetuksestaan, ja kielsi arabian kielen käytön. Lisäksi katolisten pappien tuli opettaa moriskojen lapsia. Vastauksena toimenpiteisiin, moriskot tarttuivat aseisiin Alpujarrasin kapinassa vuosina 1568-71.


title: Morisko

text: Espanjalaiset vakoilijat kertoivat että ottomaanien sulttaani Selim II suunnitteli hyökkäystä Maltalle, ja sieltä yhä Espanjaan. Raporttien mukaan Selim halusi lietsoa kapinaa Espanjan moriskojen keskuudessa. Lisäksi "noin neljätuhatta turkkia ja berberiä oli tullut Espanjaan taistelemaan Alpujarrasin kapinallisten rinnalla", mikä oli selvä sotilaallinen uhka. "Molemmin puolin tehdyt ylilyönnit olivat vailla vertaisiaan aikalaisten keskuudessa: se oli sen vuosisadan raain Euroopassa sodittu sota." Kastilian joukkojen voitettua maurien kapina, noin 80 000 mauria karkotettiin Granadan maakunnasta. Suurin osa heistä asettui asumaan muualle Kastiliaan. Alpujarrasin kapina kovensi monarkian otteita, ja sen seurauksena Espanjan inkvisitio lisäsi moriskojen syytteeseenpanoa ja vainoa.


title: Morisko

text: Ranskan hugenotit olivat yhteydessä moriskoihin Espanjaa 1570-luvulla hallineita Habsburgeja vastaan. Noin vuonna 1575 Aragonian moriskot ja hugenotit suunnittelivat yhdistettyä hyökkäystä Béarnista Henri IV:n johdolla, ja Algerin ja Ottomaanien valtakunnan kuningsaan suostumuksella, Aragonian kuningasta vastaan. Suunnitelmat kuitenkin kariutuivat Juhana Itävaltalaisen tuloon Aragoniaan ja moriskojen aseistariisumiseen, Vuonna 1576 ottomaanit suunnittelivat laivaston lähettämistä Istanbulista kolmessa vaiheessa, joka rantautuisi Murcian ja Valencian välille; Ranskan hugenotit hyökkäisivät pohjoisesta ja moriskot onnistuisivat kapinassaan, mutta ottomaanilaivasto ei koskaan saapunut.


title: Morisko

text: 1500-loppua kohti moriskokirjailijat haastoivat näkemyksen jonka mukaan heidän kulttuurinsa oli Espanjalle vieras. Heidän kirjalliset teoksensa kertoivat Espanjan varhaishistoriasta, jossa arabiaa puhuvat espanjalaiset nähtiin positiivisessa valossa. Näiden teosten kruunu on Miguel de Lunan (n. 1545-1615) teos "Kuningas Roderikin todellinen tarina".


title: Morisko

text:
Lerman herttuan Francisco Goméz de Sanoval y Rojasin ja Valencian varakuninkaan, arkkipiispa Juan de Riberan lietsonnan takia Filip III karkotti moriskot Espanjasta vuosien 1609 (Valencia) ja 1614 (Kastilia) välillä. Heidät määrättiin lähtemään "takavarikoinnin ja kuolemanrangaistuksen uhalla, ilman oikeudenkäyntiä tai tuomiota... eivät saa viedä mukanaan rahaa, arvometalleja, koruja tai vekseleitä... ainoastaan mitä he pystyvät kantamaan." Arviot karkotettujen määrästä vaihtelevat, mutta aikalaiskuvaukset panevat lukumääräksi noin 300 000 (4 prosenttia Espanjan väestöstä). Suurin osa heistä karkotettiin Aragonian kuningaskunnasta (nykypäivän Aragon, Katalonia ja Valencia), etenkin Valenciasta, jossa mauriyhteisöt olivat suuria, näkyviä ja yhtenäisiä, ja jossa kristittyjen vihamielisyys oli suurinta, etenkin taloudellisista syistä. Jotkut historioitsijat ovat syyttäneet Espanjan itäisen Välimeren talouden romahtamista alueen kyvyttömyydestä korvata maurityöntekijöitä kristityillä tulokkailla. Lukuisat kylät autioituivat täysin karkotuksen seurauksena. Uusia työläisiä oli vähän, eivätkä he tunteneet paikallisia maanviljelytekniikoita. Kastilian kuningaskunnassa (Andalusia, Murcia ja entinen Granadan kuningaskunta) moriskojen karkotus sen sijaan ei ollut yhtä armoton. Koska siellä he muodostivat vain pienen osan väestöstä, heidän läsnäoloaan ei koettu yhtä lailla uhkaavaksi. Mauriyhteisöt kärsivät myös sisäisestä hajaannuksesta Alpujarrasin kapinan jälkeen, jonka vuoksi he eivät erottuneet muusta väestöstä yhtä selvästi, ja alkoivat pian sulautua yhteiskuntaan.
Aikuisten moriskojen oletettiin usein olevan piilomuslimeja, mutta heidän lastensa karkottaminen oli katoliselle kirkolle ongelmallista. Koska kaikki lapset oli kastettu, hallitus ei voinut laillisesti eikä moraalisesti viedä heitä muslimimaihin. Jotkut viranomaiset ehdottivat lasten erottamista vanhemmistaan väkisin, mutta lasten valtaisat lukumäärät tekivät vaihtoehdon mahdottomaksi. Sen vuoksi karkotettavien viralliseksi päämääräksi ilmoitettiin Ranskan Marseille. Henri IV:n salamurhan jälkeen vuonna 1610 noin 150 000 moriskoa muutti Marseille'hin.


title: Morisko

text: Ne moriskot, jotka halusivat pysyä katolisina, löysivät useimmiten kodin Italiasta, etenkin Livornosta. Pakolaisten valtaenemmistö asettui muslimien hallitsemiin maahan, etupäässä Ottomaanien valtakuntaan (Algeriaan, Tunisiaan ja Marokkoon).


title: Morisko

text: Tutkijat ovat huomauttaneet että monet moriskoista liittyivät barbareskeihin, joiden verkosto ulottui Marokosta Libyaan. Marokon sulttaanin palveluksessa olleet moriskopalkkasotilaat ylittivät Saharan, ja arkebuuseja käyttäen valtasivat Timbuktun ja Nigerin mutkan vuonna 1591. Morisko toimi Egyptin sulttaani al-Ashraf Tumanbay II:n (Egyptin viimeinen mamelukkisulttaani) sotilaallisena neuvonantajana kun Tumanbay II puolusti Egyptiä sulttaani Selim I:n johtamaa ottomaanien hyökkäystä vastaan 1517. Moriskoneuvonantaja kehotti sulttaani Tumanbayta luottamaan ratsuväen sijasta aseistettuun jalkaväkeen. Arabialaiset lähteet kertovat että monet Tunisian, Libyan ja Egyptin moriskoista liittyivät ottomaanien armeijaan. Monet Egyptin moriskoista liittyivät aikanaan Muhammad Alin armeijaan.


title: Morisko

text: Lukuisat moriskot jäivät Espanjaan ja elivät kristittyjen keskellä. Toiset jäivät puhtaasti uskonnollisista syistä, toiset taloudellisista. Pelkästään Granadan kuningaskuntaan on arvioitu jääneen vuoden 1609 karkotuksen jälkeen 10 000 – 15 000 moriskoa.


title: Morisko

text: Lokakuussa 2006 Andalusian parlamentti pyysi kolmelta suurimmalta puolueelta tukea muutosehdotukseen, joka olisi helpottanut moriskojen jälkeläisten Espanjan kansalaisuuden saamista. Ehdotuksen teki alun perin IULV-CA, Yhdistyneen Vasemmiston Andalusian osasto. Nykyisessä muodossaan Espanjan kansalaislain artikla 22.1 takaa myönnytyksiä Ibero-Amerikan maille, Andorralle, Filippiineille, Päiväntasaajan Guinealle ja Porugalille, sekä Espanjasta karkotetuille sefardijuutalaisille. Se mahdollistaa kansalaisuuden hakemista kahden vuoden oleskelun jälkeen tavanomaisen kymmenen vuoden sijaan.


title: Morisko

text: Muutos hyödyttäisi noin viittä miljoonaa Marokon kansalaista, joiden katsotaan olevan moriskojen jälkeläisiä. Se voisi myös hyödyttää epämääräistä määrää Algerian, Tunisian, Mauritanian, Libyan, Egyptin ja Turkin kansalaisia.


title: Morisko

text: Vuodesta 1992 asti jotkut espanjalaiset ja marokkolaiset historioitsijat ovat vaatineet moriskoille samanveroista kohtelua sefardijuutalaisten kanssa. Espanjan Islamilaisen Neuvoston puheenjohtaja Mansur Escudero piti ehdotusta tervetulleena.


title: Hytti (Lappeenranta)

text: Hytti on kyläalue Lappeenrannan kaupungin maaseudulla noin 10 kilometriä Lappeenrannan keskustaajamasta etelään päin. Hytin alue muodostuu Annikkalan, Hyypiälän, Kauskilan ja Puralan maarekisterikylistä. Ennen vuoden 1967 kuntaliitosta Hytti oli osa Lappeen kuntaa. Hytti muodostaa Tilastokeskuksen määritelmän mukaisen tilastollisen taajaman, jolla on 286 asukasta (31.12.2016). Laajemmalla postinumeroalueella 54310 Hytti on 445 asukasta (31.12.2015).


title: Hytti (Lappeenranta)

text: Hytin VPK-taloa käytetään häiden ja muiden juhlatilaisuuksien pitopaikkana, ja siellä voi pelata sählyäkin. Kylään on rakennettu myös jalkapallokenttä sekä jääkiekko- ja luistelukaukalo.


title: Breitovon piiri

text: Breitovon piiri () on kunnallinen itsehallintoalue Jaroslavlin alueella Venäjällä. Sen pinta-ala on 2159 neliökilometriä. Asukkaita on 7 700 henkeä (vuonna 2010).


title: Breitovon piiri

text: Breitovon piiri sijaitsee Jaroslavlin alueen luoteisosassa. Se rajoittuu pohjoisessa Vologdan alueeseen, idässä Rybinskin tekojärven kautta Pošehonjen ja Rybinskin piireihin, etelässä Nekouzin piiriin ja lännessä Tverin alueeseen. Pinta-alasta 47 % on metsää ja 17,5 % maatalousmaata.


title: Breitovon piiri

text: Piiriin kuuluu kolme maalaiskuntaa: Breitovo, Gorelovo ja Prozorovo. Hallinnollinen keskus on Breitovon kylä, josta on 265 kilometriä Jaroslavliin.


title: Breitovon piiri

text: Seudun nähtävyyksiä ovat keskiaikaiset asuin- ja hautapaikat sekä 1700–1800-luvuilla rakennetut kirkot. Breitovon kylässä toimii kotiseutumuseo. Rybinskin tekojärven erottama piirin pohjoisosa kuuluu vuonna 1945 perustettuun Darwinin luonnonpuistoon.


title: Ugo Cavallero

text: Ugo Cavallero (1880 – 14. syyskuuta 1943) oli italialainen marsalkka toisessa maailmansodassa. Hän seurasi joulukuussa 1940 marsalkka Badogliota Italian armeijan yleisesikunnan päällikkönä.


title: Ugo Cavallero

text: Cavallero pyrki ja onnistuikin modernisoimaan Italian armeijaa, jonka varustus oli sodan alussa toivottoman vanhanaikaista. Hän ihaili saksalaista tehokkuutta, mikä löi häneen saksalaismielisen leiman. Hän oli myös riippuvainen maan johtajan Benito Mussolinin suosiosta. Kun italialaiset menettivät Libyassa Tripolin briteille tammikuussa 1943, Mussolini erotti Cavalleron. Kun Mussolini kukistettiin, Cavallero yritti palata huipulle, mutta sai huomata, että sekä fasistit että antifasistit pitivät häntä liittolaiseksi epäluotettavana. Hänet löydettiin kuolleena eräästä puistosta aamulla 14. syyskuuta. Kuolinsyyksi ilmoitettiin sydämen vajaatoiminta.


title: Beur sur la ville

text: Beur sur la ville on vuonna 2011 ensi-iltansa saanut ranskalainen komediaelokuva. Elokuvan on ohjannut ja käsikirjoittanut Djamel Bensalah. Pääosissa esiintyvät Booder, Issa Doumbia ja Steve Tran.


title: Beur sur la ville

text: Khalid Belkacem on nuori algerialaistaustainen mies, joka on epäonnistunut elämässään täysin, mutta onnistuu yhdessä yössä nousemaan poliisiksi.


title: Alan Cunningham

text: Sir Alan Gordon Cunningham (1887 - 30. tammikuuta 1983, Yalding, Kent) oli amiraali Andrew Cunninghamin nuorempi veli ja brittiläinen kenraali toisen maailmansodan aikana. Hän johti marraskuusta 1940 lähtien brittiläisiä joukkoja Keniassa ja osallistui Abessinian vapautustaisteluihin Itä-Afrikassa 1941. Elokuusta 1941 marraskuuhun 1941 hän komensi 8. armeijaa Pohjois-Afrikassa. Cunningham erotettiin komentajan tehtävistä marraskuussa kesken Operaatio Ristiretkeläisen (Operaatio Crusader), kun hän oli epäonnistunut saksalaisen kenraali Rommelin pysäyttämisessä. Lopun uraansa hän toimi erilaisissa hallinnollisissa tehtävissä mm. Britannian viimeisenä ylikomissaarina Palestiinan mandaattialueella (1945-1948, jolloin alue itsenäistyi Israeliksi).


title: Nekouzin piiri

text: Nekouzin piiri () on kunnallinen itsehallintoalue Jaroslavlin alueella Venäjällä. Vuonna 1929 perustetun piirin pinta-ala on 1954,4 neliökilometriä. Asukkaita on 17 400 henkeä (vuonna 2010).


title: Nekouzin piiri

text: Nekouzin piiri sijaitsee Jaroslavlin alueen luoteisosassa. Se rajoittuu pohjoisessa Breitovon, idässä Rybinskin ja etelässä Myškinin piireihin sekä lännessä Tverin alueeseen. Pinta-alasta 27 % on maatalousmaata ja 22 % metsää. Hyötykaivannaisiin kuuluvat huomattavat turvevarat.


title: Nekouzin piiri

text: Piiriin kuuluu neljä maalaiskuntaa: Nekouz (keskuspaikka Novyi Nekouz), Oktjabr, Vereteja (keskuspaikka Borok) ja Volga. Asutuskeskuksia on yhteensä 386. Hallinnollinen keskus on Novyi Nekouzin kylä.


title: Nekouzin piiri

text: Piirin kautta kulkee Sonkovon ja Rybinskin välinen rautatie. Pääelinkeino on maa- ja metsätalous. Teollisuutta edustavat Mokeiha-Zybinskojen turvetuotantoyritys ja Real Sorbin zeoliittitehdas. Borokin taajamassa toimii Venäjän tiedeakatemian sisävesibiologian instituutti ja geofyysinen observatorio.


title: Nekouzin piiri

text: Nähtävyyksiin kuuluvat vanhat kirkot, Novinskojen ja Borokin kartanoalueet sekä Volgan paperitehtaan rakennukset. Novyi Nekouzissa on kotiseutumuseo. Paikallislehtenä ilmestyy "Vperjod".


title: Cochise (täsmennyssivu)

text: Cochise voi tarkoittaa ainakin seuraavia asioita:


title: Kiteen Urheilijat

text: Kiteen Urheilijat on kiteeläinen 12. huhtikuuta 1931 perustettu urheilun yleisseura.


title: Kiteen Urheilijat

text:
Seuran lajivalikoimaan kuuluvat nykyisin mäkihyppy, yhdistetty, hiihto, jalkapallo, yleisurheilu, uinti, lentopallo ja koripallo.
Pesäpallon SM-sarjassa KiU:n joukkue pelasi ensimmäisen kerran 1973 ja 1976 ja sitten yhtäjaksoisesti 12 kautta vuosina 1978-1989 ja sijoittui parhaimmillaan neljänneksi kausilla 1984 ja 1988. Molemmilla kerroilla seura kukisti jatko-otteluissa runkosarjan ykkösen - 1984 mitalisarjassa Alajärven Ankkurit ja 1988 pudotuspeleissä Vaasan Mailan, mutta aivan mitaleille asti potku ei riittänyt. Seura selvisi myös Suomen Cupin loppuotteluun 1974. Nuorten sarjoissa seura saavutti useita SM-mitaleja. Vuonna 1990 KiU:n pesäpalloilu siirtyi uuden seuran, Kiteen Pallo -90, alaiseksi. Seura peri Kiteen Urheilijoiden paikan Superpesiksessä. Kiteen joukkue on pelannut pesäpalloilun ylimmässä sarjassa yhtäjaksoisesti vuodesta 1978.


title: Kiteen Urheilijat

text: Kärkilyöntikuningas:


title: Kiteen Urheilijat

text: Vuoden pesäpalloilija:


title: Naskalikalat

text: Naskalikalat ("Anoplogastridae", usein myös virheellisesti "Anoplogasteridae") on limapääkaloihin kuuluva heimo, jonka lajit elävät syvissä vesissä.


title: Naskalikalat

text: Naskalikalojen heimoon kuuluu kaksi lajia, naskalikala ("Anoplogaster cornuta") ja okanaskalikala ("Anoplogaster brachycera"). Lajit voivat kasvaa korkeintaan 16 cm pitkiksi. Naskalikalojen pää on suurikokoinen ja on noin kolmasosan kokonaispituudesta. Päässä on monia limatäytteisiä onkaloita ja silmät ovat pienet. Aikuisten naskalikalalajien hampaat ovat kookkaat ja terävät, poikasilla ne ovat pienet. Lajien suomut ovat pienikokoiset. Nuorilla kaloilla uimarakko on hyvin kehittynyt, mutta aikuisilla se on surkastunut. Poikasilla on päässään myös piikkejä, joita aikuisilla kaloilla ei ole.


title: Naskalikalat

text: Naskalikaloja tavataan Atlantin, Intian valtameren ja Tyynenmeren alueilta. Ne elävät niin trooppisissa kuin lauhkeissakin vesissä 75–5 500 metrin syvyydessä merenpinnasta. Naskalikalojen tiedetään liikkuvan pienissä parvissa. Nuoret naskalikalat käyttävät ravintonaan pieniä äyriäisiä ja aikuisten ravinto koostuu pääasiassa kaloista, mutta ne syövät myös äyriäisiä.


title: Rochesterin tuomiokirkko

text: Rochesterin tuomiokirkko () on Rochesterissa Kentissä sijaitseva normanniaikainen kirkko, joka on Englannin toiseksi vanhin piispanistuin.


title: Rochesterin tuomiokirkko

text: Canterburyn arkkipiispa vihki tuomiokirkon käyttöön vuonna 1130, mutta se vaurioitui jo 1137 tulipalossa, joka tuhosi melkein koko kaupungin. Juhana Maattoman joukot pitivät kirkkoa tutkikohtanaan taistelussa kapinoivia paroneita vastaan vuonna 1215. Vuonna 1642 Cromwellin joukot vaurioittivat kirkkoa. Vuonna 1842 George Gilbert Scott suunnitteli merkittäviä korjaus- ja muutostöitä, ja 1904 nykyinen torni ja sen huippu vihittiin käyttöön.


title: Rochesterin tuomiokirkko

text: Katedraaliin on haudattu ensimmäinen Yorkin piispa Paulinus Yorkilainen sekä Rochesterin piispat Walter de Merton ja John Sheppey.


title: Mattias Sjögren

text: Mattias Sjögren (s. 27. marraskuuta 1987 Landskrona, Ruotsi) on ruotsalainen jääkiekkoilija, joka pelaa SHL:n Linköpings HCssa. Hän on pelipaikaltaan keskushyökkääjä, mutta osaa pelata myös laidassa. Suhteellisen isokokoisen Sjögrenin vahvuudet ovat taklaamisessa ja pelintekemisessä.


title: Mattias Sjögren

text: Sjögren on IF Lejonetin kasvatti, mutta hän aloitti ammattilaisuransa Röglessä. Hän debytoi miesten peleissä kaudella 2004–2005, jolloin Sjögren pelasi yhden ottelun Allsvenskanissa. Tulokaskaudellaan 2005–2006 hän teki 40 runkosarjaottelussa tehot 1+3=4. Sjögren eteni Röglen kanssa Elitserienin karsintoihin vuosina 2006 ja 2007, mutta sarjanousu tuli lopulta kolmannella kerralla kauden 2007–2008 päätteeksi.


title: Mattias Sjögren

text: Ensimmäisellä Elitserien-kaudellaan 2008–2009 Sjögren teki 43 runkosarjaottelussa tehot 6+7=13. Hän teki ensimmäisen Elitserien-maalinsa 4. joulukuuta 2008 Södertäljen Pontus Sjögrenin taakse. Keväällä 2009 Rögle BK joutui Elitserienin karsintoihin, mutta onnistui säilyttämään sarjapaikkansa. Huhtikuussa 2009 Sjögren teki yksivuotisen jatkosopimuksen joukkueen kanssa. Kaudella 2009–2010 hänestä tuli Röglen varakapteeni. Sjögren teki 11 osumallaan Elitserienin yhden kauden maaliennätyksensä, mutta Rögle joutui keväällä 2010 jälleen Elitserienin karsintoihin. Sjögrenille ja Röglelle jo viidennet peräkkäiset karsinnat päättyivät joukkueen putoamiseen takaisin Allsvenskaniin. Sjögren jakoi tehoilla 4+5=9 joukkueen sisäisen pistepörssin voiton Mario Kempen ja Simon Hjalmarssonin kanssa.


title: Mattias Sjögren

text: Helmikuussa 2010 Sjögren teki 2+1-vuotisen jatkosopimuksen Rögle BK:n kanssa, mutta joukkueen pudottua Allsvenskaniin hän purki sopimuksen ja siirtyi kaudeksi 2010–2011 kaksivuotisella sopimuksella Färjestads BK:hon. Sjögren teki tehoilla 7+17=24 Elitserienin yhden kauden piste-ennätyksensä. Keväällä 2011 hän voitti Ruotsin-mestaruuden.


title: Mattias Sjögren

text: Kesäkuussa 2011 NHL-varaamaton Sjögren teki kaksivuotisen tulokassopimuksen NHL-seura Washington Capitalsin kanssa, mutta hän palasi jo 19:n farmijoukkue Hershey Bearsissa, AHL:ssä pelatun ottelun jälkeen kevääseen 2013 ulottuvalla sopimuksella Färjestadiin marraskuussa 2011.


title: Mattias Sjögren

text: Sjögren pelasi MM-kilpailuissa vuonna 2011, jolloin hän voitti hopeaa. Sjögren debytoi Ruotsin A-maajoukkueessa 11. marraskuuta 2010 Karjala-turnauksen avausottelussa Tšekkiä vastaan, joka pelattiin České Budějovicen Budvar Arenalla. Hän teki ottelussa Ruotsin 1–1-tasoitusmaalin Martin Thörnbergin syötöstä Jakub Štěpánekin taakse.


title: Mattias Sjögren

text: Sjögrenin isoveli Marcus on pelannut puolustajana Ruotsin I-divisioonassa Helsingborgs HC:ssa.


title: Typografian käsikirja

text: Typografian käsikirja on Markus Itkosen käsikirja typografiasta. Teoksen ensimmäinen painos ilmestyi 2003 ja neljäs, tarkistettu ja laajennettu painos 2012.


title: Luettelo televisiosarjan Chuck jaksoista

text: Tämä on luettelo televisiosarjan Chuck jaksoista.


title: John Cooper (muusikko)

text: John Landrum Cooper (s. 7. huhtikuuta 1975) on yhdysvaltalainen muusikko. Hän on laulaja ja basisti perustamassaan yhtyeessä Skillet. Hän on myös ollut kahdesti Grammy-ehdokkaana Skilletin albumeista Comatose ja Awake.


title: John Cooper (muusikko)

text: John aloitti soittajan uransa yhtyeessä Seraph. Vuonna 1996 Cooper aloitti bändin nimeltä Skillet yhdessä kitaristi Ken Steortsin ja rumpali Trey McClurkinin kanssa.


title: John Cooper (muusikko)

text: John on sanoittanut kappaleen "Best I Can" Decyfer Down -yhtyeelle. Hän oli solistina Tobymacin albumin "Tonight" nimikkokappaleessa.


title: John Cooper (muusikko)

text: Cooper on naimisissa Korey Cooperin kanssa, joka on Skillet-bändin kitaristi. Kummallakin on tatuoitu hääsormus. Heillä on kaksi lasta: Alexandria (2002) ja Xavier (2005).


title: Logiikka: Perusteet

text: Logiikka: Perusteet on Seppo K. Miettisen kirjoittama oppikirja logiikan perusteista. Teos ilmestyi 2002 Gaudeamuksen kustantamana.


title: Madeirankaaliperhonen

text: Madeirankaaliperhonen ("Pieris wollastoni") on kaaliperhosten heimoon kuuluva, Madeiran saarelle endeeminen perhoslaji, jonka uskotaan kuolleen sukupuuttoon. Eräät tutkijat pitävät lajia kaaliperhosen alalajina "Pieris brassica wollastoni" tai kanariankaaliperhosen alalajina "Pieris cheiranthi wollastoni".


title: Madeirankaaliperhonen

text: Madeirankaaliperhosen siivet ovat yläpinnalta puhtaan valkoiset. Etusiiven kärkiosa on laajalti mustanruskea ja naaraalla siiven takareunasta sen keskiosaan ulottuu mustanruskea laikku. Takasiiven etureunassa on pieni, mustanruskea täplä. Takasiivet ovat alapinnaltaan kellertävät. Siipiväli on 55–65 mm.


title: Madeirankaaliperhonen

text: Perhonen elää pääasiassa Madeiran saaren pohjoisenpuoleisten rinteiden laurisilva-metsissä, paikoissa, jolla kasvaa toukkien ravintokasveja sekä kukkia aikuisten perhosten ravinnoksi. Nuoret toukat elävät ryhminä, mutta ennen koteloitumista joukko hajaantuu. Kotelo talvehtii.


title: Madeirankaaliperhonen

text: Viimeinen varma havainto lajista on 1970-luvulta ja vuonna 2007 lajia tutkineet asiantuntijat katsoivat sen olevan järjestyksessään toinen Euroopasta täysin hävinnyt perhoslaji. Virallisesti laji on kuitenkin edelleen luokiteltu äärimmäisen uhanalaiseksi. Sukupuuton syytä ei tunneta, mutta sellaisiksi on arveltu vieraslajina levinneen naurisperhosen mukana tullutta virustautia tai biologisessa torjunnassa käytetyn "Cotesia glomerata"-loispistiäisen tuomista saarelle.


title: Madeirankaaliperhonen

text: Ainoastaan Madeiralla tavattava laji. Lentää useana sukupolvena maaliskuusta lokakuuhun.


title: Madeirankaaliperhonen

text: Toukan ravintokasveja ovat erilaiset ristikukkaiskasvit, sekä esimerkiksi kapris ("Capparis spinosa") ja köynnöskrassi ("Tropaeolum majus").


title: Heppenheim

text: Heppenheim on kaupunki Hessenin osavaltiossa Saksassa. Kaupunki on Kreis Bergstraßen piirikunnan pääkaupunki. Kaupungissa asui 25 725 ihmistä vuoden 2016 lopussa Kaupungin pinta-ala on 52,14 neliökilometriä.


title: Heppenheim

text: Formula 1:n maailmanmestari Sebastian Vettel on kotoisin Heppenheimistä.


title: Kustannustoimittajan kirja

text: Kustannustoimittajan kirja on Teijo Makkosen toimittama kustannustoimittamisen käsikirja, jonka on julkaissut Suomen kustannusyhdistys. Teos ilmestyi 2004 Vastapainon kustantamana.


title: Rhett Warrener

text: Rhett Adam Warrener (s. 27. tammikuuta 1976 Shaunavon, Saskatchewan, Kanada) on kanadalainen entinen ammattilaisjääkiekkoilija. Hän pelasi puolustajana.


title: Rhett Warrener

text: Warrener edusti ammattilaisuraansa edeltävinä vuosina Saskatoon Blazersiä juniorisarja SMHL:ssä ja Saskatoon Bladesiä juniorisarja WHL:ssä. Hän sai NHL-varauksen, kun Florida Panthers varasi hänet numerolla 27 toisella kierroksella.


title: Rhett Warrener

text: Warrener aloitti ammattilaisuransa vuonna 1995. Hän pelasi vielä osan kaudesta AHL:n Carolina Monarchsissa, mutta pelasi kaudesta alkaen vakituisesti NHL:ssä. Hän edusti hänet varannutta Florida Panthersia kauteen asti, jolloin hän siirtyi kesken kauden, maaliskuussa 1999, pelaajakaupan kautta Buffalo Sabresiin. Sabres sai kaupassa hänen lisäkseen Panthersin viidennen kierroksen varausvuoron (Sabres käytti vuoron maalivahti Ryan Milleriin), kun Panthersiin siirtyi puolustaja Mike Wilson. Sabresissä hän pelasi kauteen asti, jonka päätyttyä hän siirtyi heinäkuussa 2003 Calgary Flamesiin pelaajakaupassa, jossa Flames sai hänen lisäkseen hyökkääjä Steven Reinprechtin, ja jossa Sabresiin siirtyivät hyökkääjät Chris Drury ja Steve Bégin. Flamesissä hän pelasi kauteen asti. Työsulun peruuttamalla kaudella hän ei pelannut missään ammattilaisjoukkueessa.


title: Rhett Warrener

text: Warrener pelasi NHL-uransa aikana kolmesti Stanley Cupin loppuotteluissa. Vuonna 1996, tulokaskaudellaan, hän edusti Florida Panthersia Colorado Avalanchea vastaan pelatussa loppuottelusarjassa, vuonna 1999 Buffalo Sabresiä Dallas Starsia vastaan pelatussa loppuottelusarjassa ja vuonna 2004 Calgary Flamesiä Tampa Bay Lightningia vastaan pelatussa loppuottelusarjassa. Kaikilla kertoilla hänen edustamansa joukkue kuitenkin hävisi mestaruuden.


title: Rhett Warrener

text: Warrener oli rooliltaan puolustava puolustaja, joka taisi myös kovaotteisen pelin. Hän teki 12 kautta käsittäneellä NHL-urallaan 106 tehopistettä, 24 maalia ja 82 syöttöpistettä, pelaamissaan 714 runkosarjaottelussa sekä kahdeksan tehopistettä, yhden maalin ja seitsemän syöttöpistettä, pelaamissaan 101 pudotuspeliottelussa. Jäähyminuutteja hänelle kertyi runkosarjassa 899 ja pudotuspeleissä 68. Warrener ilmoitti pelaajauransa päättymisestä vuonna 2009. Hän ei pystynyt pelaamaan yhtään NHL-ottelua kaudella olkapäävamman vuoksi, ja oli sivussa suurimman osan kaudesta 2007–2008 jalkavammojen vuoksi.


title: Rhett Warrener

text: Warrener ei edustanut urallaan Kanadan jääkiekkomaajoukkuetta aikuisten kansainvälisissä arvoturnauksissa, mutta oli mukana nuorisomaajoukkueissa. Hän osallistui vuonna 1993 alle 18-vuotiaiden Pacific Cup -turnaukseen, jossa hän oli voittamassa pronssia, ja vuonna 1996 alle 20-vuotiaiden maailmanmestaruuskilpailuihin, joissa hän oli voittamassa nuorten maailmanmestaruutta.


title: Rhett Warrener

text: Pelaajauransa jälkeen Warrenerista tuli syksyllä 2009 Calgary Flamesin pelaajatarkkailija. Myöhemmin hän on toiminut muun muassa jääkiekkoasiantuntijana FAN 960 -radioasemalla ja ollut mukana Spartan Hockey Development Inc.:n toiminnassa.


title: Severus

text: Severus voi viitata seuraaviin:


title: Kirkcaldy

text: Kirkcaldy on kaupunki Itä-Skotlannissa, Yhdistyneessä kuningaskunnassa. Kaupunki sijaitsee Edinburghin ja Dundeen kaupunkien välissä. Kaupungissa on 48 630 asukasta, ja pinta-ala on 644 neliökilometriä.


title: Hadrutin piiri

text: Hadrutin piiri (, ) on paikallishallintoalue virallisesti Azerbaidžaniin kuuluvassa, mutta de facto itsenäisessä Vuoristo-Karabahin tasavallassa. Sen pinta-ala on 1876,8 neliökilometriä. Asukkaita on 12 000 henkeä (vuonna 2005).


title: Hadrutin piiri

text: Vuoristo-Karabahin autonomiseen alueeseen kuulunut piiri on perustettu vuonna 1930. Vuoteen 1939 sen nimenä oli "Dizakin piiri". Neuvostoaikana piirin pinta-ala oli 700 neliökilometriä. Armenialaisten osuus piirin väestöstä laski 95,7 prosentista vuonna 1939 84,4 prosenttiin vuonna 1979. Samaan aikaan azerien osuus nousi 2,7 prosentista 15,1 prosenttiin.


title: Hadrutin piiri

text: Vuoristo-Karabahin sodan jälkeen armenialaiset liittivät Hadrutin piiriin myös varsinaisen Azerbaidžanin puolelta vallattuja alueita. Nykyisellään se rajoittuu pohjoisessa Vuoristo-Karabahin tasavallan Martunin, Askeranin ja Šušin piireihin, lännessä Qašataghin piiriin, etelässä Iraniin ja lännessä Azerbaidžaniin. Piirin keskus on Hadrutin kaupunki, josta on 75 kilometriä tasavallan pääkaupunkiin Stepanakertiin. Asukkaista 99,8 % on armenialaisia.


title: Arin Ilejay

text: Richard Arin Ilejay on yhdysvaltalainen muusikko, joka on soittanut rumpuja metalliyhtye Avenged Sevenfoldissa. Hän on myös metalcore-yhtye Confiden entinen rumpali.


title: Arin Ilejay

text: Ilejay käyttää DW Drums -kalustoa.


title: Arin Ilejay

text: Arin Ilejay syntyi Venturassa, Kaliforniassa. Isä Ric Ilejay on amerikkalaista, filippiiniläistä ja meksikolaista syntyperää ja äiti Charlotte Tuttle on amerikkalaista, hollantilaista ja saksalaista syntyperää. Ilejayn molemmalla vanhemmalla on musiikillinen tausta. Hänen isänsä on ammatiltaan kitaristi ja hänen äitinsä evankelistinen laulaja. Ilejay aloitti rumpujen soiton yhdeksänvuotiaana. Hän opetteli funkia, jazzia, rockia ja latinalaista jazzia hyvin nuorena isänsä kanssa. Soittaminen Top 40 -yhtyeissä, jazz/rock-yhtyeissä ja soittaminen ystävien kanssa kristillisissä rock-yhtyeissä opetti Ilejayta monipuolisesti. Ilejay opiskeli Palmdale High Schoolin rumpulinjalla musiikillisen johtajan Tom Hixonin alaisuudessa.


title: Arin Ilejay

text: Ilejaylle on muotoutunut oma tyyli hänen soitettuaan useissa erilaisissa yhtyeissä, kuten Tear the Sails, Confide ja Avenged Sevenfold. Tear the Sails oli hyvin edistyksellinen: yhtye osoitti Ilejayn musiikillisen lahjakkuuden niin perkussionistina kuin rumpalinakin.


title: Arin Ilejay

text: Ilejay on myös tunnettu siitä, että hän oli rumpali Kaliforniasta tulevassa kristillisen metallin yhtyeessä Confidessa. Hän on mukana ryhmän täyspitkässä esikoisalbumissa "Truth" (2008) ja esiintyi heidän kanssaan vuoden 2008 Warped Tourissa, mm. Arin Ilejay hyväksyi kannan Artist Relations Manager TRX -symbaalit helmikuussa 2009.


title: Arin Ilejay

text:
Avenged Sevenfoldiin hän liittyi tammikuussa 2011 rumpaliksi väliaikaisesti soittaneen Mike Portnoyn paikalle.
^ "Avenged Sevenfold confirmam Arin Ilejay". YouTube. 03 toukokuuta 2011.


title: Gustavsberg

text: Gustavsberg on Värmdön kunnan keskustaajama Ruotsissa. Se sijaitsee noin 22 kilometriä itään maan pääkaupungista Tukholmasta. Värmdön kunnan 35 000 asukkaasta noin 10 000 asuu Gustavsbergissa. Gustavsberg on tunnettu siellä sijaitsevan vuonna 1825 perustetun Gustavsbergin posliinitehtaan ansiosta. Moottoritie numero 222 (Värmdöleden) johtaa liikenteen Tukholman eteläiseltä kehätieltä Södra Länkeniltä Gustavsbergin ohitse Värmdön saarelle saakka.


title: Gustavsberg

text: Gustavsberg on myös entinen kunta. Vuoden 1952 kuntauudistuksessa siihen liitettiin Ingarön kunta, ja vuodesta 1974 alue on ollut osa Värmdön kuntaa.


title: Äänipeli

text: Äänipeli on elektroninen peli, jonka toiminta perustuu ääneen. Videopeleistä poiketen äänipeleissä ei yleensä ole näyttöä.


title: Äänipeli

text: Äänipelit kehitettiin sokeille ja niitä kehittivät aluksi harrastajat. Kiinnostus äänipelejä kohtaan on kasvamassa. Useimmat äänipelit toimivat tietokoneella, mutta myös kannettaville laitteille ja pelikonsoleille on olemassa muutamia äänipelejä.


title: Äänipeli

text: Elektroniikkapeli mielletään yleensä synonyymiksi videopelille. Elektroniikkapelit ja videopelit ovat kehittyneet rinnakkain ja videopelit ovat yleensä saaneet huomattavasti enemmän huomiota. Huolimatta varhaisten videopelien karkeasta grafiikasta ja pienistä näytöistä, ne kuitenkin muodostivat elektronisten pelien pääasiallisen markkinan.


title: Äänipeli

text: Vuonna 1974 Atari julkaisi pelin "Touch Me", joka oli ensimmäinen äänipeli. Pelissä oli valoja, jotka vilkkuivat yhdessä pelistä kuuluvan äänen kanssa. Peli oli tyypiltään muistipeli, jossa pelaajan piti toistaa pelin soittama ääniketju painamalla laitteessa olevia nappuloita. Vaikka pelissä oli sekä visuaalinen, että ääneen perustuva elementti, oli pelin pelaaminen mahdollista myös sokeille.


title: Äänipeli

text: "Touch me"-pelin saavuttaman suosion myötä vuonna 1978 Milton Bradley julkaisi kannettavan pelin nimeltä "Simon". "Touch Me" kilpaili pääasiassa visuaalisten kolikkopelien kanssa ja oli näin ollen vain pienehkö menestys. Simon oli kannettava mikä mahdollisti sille huomattavasti suuremman markkinan. Pelistä tulikin välittömästi menestys ja 1980-luvulla pop-kulttuurin symboli.